title: Glücksburg

text: Glücksburg () on noin 6 000 asukkaan kaupunki Pohjois-Saksassa Schleswig-Holsteinin osavaltiossa. Kaupunki sijaitsee Itämerestä erkanevan Flensburginvuonon eteläpuolella, noin 10 kilometriä Flensburgista koilliseen. Kaupungissa sijaitsee muun muassa Glücksburgin linna, jonka rakennutti Tanskan kuningas Kristian III:n poika Hans (Hannu nuorempi), Schleswig-Holstein-Sonderburgin herttua, vuonna 1587. Kaupungissa sijaitsee myös Saksan merivoimien Deutsche Marinen tukikohta.


title: Jarrupala (polkupyörä)

text: Jarrupala on osa polkupyörän jarrujärjestelmää, jonka avulla pyörän vauhtia voi hidastaa tai pysäyttää sen kokonaan. Jokaisessa polkupyörässä tulee olla toimivat jarrut. Jarruna polkupyörässä voi olla joko käsijarru, jalkajarru tai molemmat.


title: Jarrupala (polkupyörä)

text: Vannejarrullisissa pyörissä jarrupalat on sijoitettu vanteen vastakkaisille puolille. On myös polkupyöriä, joissa on nestejarrut, levyjarrut tai rullajarrut.


title: Jarrupala (polkupyörä)

text: Jarrupalat ovat kiinni renkaan/renkaiden molemmilla puolilla ja niistä menee vaijeri jarrukahvoihin. Jalkajarrullisessa pyörässä mekanismi on täysin erilainen. Käsijarrullisessa pyörässä vaijerit menevät ohjaustangossa sijaitseviin kahvoihin. Kun kahvoja painetaan taaksepäin, vaijerit kiristyvät jolloin jarrupalat painautuvat rengasta/renkaita vasten ja estävät pyöriä pyörimästä. Käsijarrupyörässä eturenkaan jarrukahva on ohjaustangon vasemmalla puolella ja takarenkaan jarrukahva oikealla.


title: Jarrupala (polkupyörä)

text: Käsijarruja käyttäessä on otettava huomioon, että sekä etu- että takajarrua on käytettävä saman verran, varsinkin äkkipysähdyksissä. Mikäli käyttää pelkkää takajarrua, vauhdin hidastaminen ei ole niin tehokasta ja pelkän etujarrun käyttö taas on vaarallista, sillä tällöin takarengas nousee helposti ilmaan ja polkupyörä voi lentää ympäri.


title: Jarrupala (polkupyörä)

text: Jarrupalat kuluvat jonkin verran jokaisella jarrutuskerralla. Niiden kunto tuleekin tarkastaa säännöllisesti, mieluiten joka kerta ennen ajoon lähtöä. Ne ovat kunnossa, mikäli pyörä pysähtyy tarpeeksi nopeasti ja tehokkaasti ja kun jarruttaessa jarrupaloista ei lähde mitään ääntä. Huonoilla jarrupaloilla varustetun pyörän ajamisesta voi saada sakot.


title: Takaisin todellisuuteen

text: Takaisin todellisuuteen on pukkilalaisen 013-yhtyeen ensimmäinen pitkäsoitto. Propaganda Records julkaisi albumin vuonna 1983. Alkuperäinen vinyyliversio on nykyään erittäin harvinainen. Myöhemmin albumi on ilmestynyt lisensoituna CD-versiona Suomessa ja vinyyliversiona Saksassa. Svart Records uudelleenjulkaisi albumin vuonna 2014.


title: Takaisin todellisuuteen

text:
Levy on nauhoitettu pääpiirteittäin mikrofonien kautta eli kitaroita tai bassoja ei ole soitettu suoraan äänityslaitteisiin. Ääni on siis äänitetty suoraan mikrofoneihin, jotta tietty soundi säilyisi. "Wently Keeps" mukailee The Beatlesin kappaletta "While My Guitar Gently Weeps".A-puoli
B-puoli


title: Salt Lick

text: Salt Lick on ZZ Topin vuonna 1970 julkaisema kappale sekä esikoissingle. Kappaletta ei ole julkaistu millään studioalbumilla, ainoastaan singlenä ja "Chrome, Smoke & BBQ" -kokoelmalla vuonna 2003. ”Salt Lick” on ZZ Topin ensimmäinen musiikkijulkaisu.


title: Salt Lick

text: Kaikki kappaleet säveltänyt Billy Gibbons.


title: André Lange

text: André Lange (s. 28. kesäkuuta 1973 Ilmenau, DDR) on saksalainen entinen rattikelkkailija. Hän voitti uransa aikana kelkkakuntansa kapteenina neljä olympiakultaa sekä kahdeksan maailman- ja euroopanmestaruutta. Ammatiltaan hän on sotilas.


title: André Lange

text: Lange aloitti kelkkailu-uransa ohjaskelkkailijana mutta siirtyi vuonna 1993 rattikelkkailuun. Hänen seuransa on BSR Rennsteig Oberhof. Vuonna 1998 hän voitti juniorien maailmanmestaruuden sekä kahden että neljän miehen kelkkailussa. Nelikossa hän voitti juniorien mestaruuden myös seuraavana vuonna.


title: André Lange

text: Ensimmäisen aikuisten arvokisamitalinsa hän saavutti 2000 MM-kisoissa, kun hän voitti kultamitalin neljän miehen kilpailussa. Ensimmäisen olympialaisten kultamitalinsa Lange saavutti 2002 Salt Lake Cityssä neljän miehen kelkassa Enrico Kühnin, Kevin Kusken ja Carsten Embachin kanssa. Neljä vuotta myöhemmin Torinon olympialaisissa hän voitti kultaa sekä kahden miehen (Kuske) että neljän miehen (René Hoppe, Kuske, Martin Putze) kelkkailussa. Saavutukseen oli viimeksi pystynyt Wolfgang Hoppe 18 vuotta aikaisemmin. 2010 Vancouverin olympialaisissa Lange toimi Saksan joukkueen lipunkantajana. Yhdessä jarrumiehensä Kevin Kusken kanssa hän puolusti menestyksellisesti neljän vuoden takaista kultamitaliaan kahden miehen kilpailussa. Neljän mehen kelkkailussa hänen joukkueensa (Kuske, Alexander Rödiger, Putze) sijoittui hopealle.


title: André Lange

text: Maailmanmestaruuskisoista Lange saavutti kaikkiaan kahdeksan kultamitalia, neljä hopeaa ja kaksi pronssia. EM-kisoissa hän voitti mestaruuden niin ikään kahdeksan kertaa sekä saavutti viisi hopea- ja neljä pronssimitalia.


title: André Lange

text: Maailmancupin kokonaiskilpailun Lange voitti yhteiskilpailussa kolmesti, kahden miehen kelkkailussa kerran ja neljän miehen kelkkailussa neljästi. Osakilpailuvoittoja hän saavutti kaikkiaan 36, joista 18 tuli kummastakin, neljän ja kahden miehen kilpailuista.


title: André Lange

text: Olympialaiset


title: André Lange

text: Maailmanmestaruuskilpailut


title: André Lange

text: Euroopanmestaruuskilpailut


title: John Washington

text: John Washington (1631 Englanti – 1677 Westmoreland County, Virginia, Brittiläinen Amerikka) oli englantilais-virginialainen maanviljelijä ja poliitikko sekä Yhdysvaltojen ensimmäisen presidentin George Washingtonin iso-isoisä.


title: John Washington

text: John Washingtonin vanhemmat olivat Lawrence ja Amphillis Twigden Washington. John asui lapsuutensa vanhempiensa kanssa Sulgrave-nimisen kylän lähellä noin 30 kilometrin päässä Oxfordista. Washingtonit omistivat kartanon sekä suuren maatilan. Englannin sisällissodassa he tukivat silloista kuningasta Kaarle I:tä. Sisällissodan päätyttyä sodan voittaneet parlamentalistit teloittivat Kaarle I:n ja kostivat häntä kannattaneille siviileille. Washingtonien kartano vallattiin ja he joutuivat pakenemaan Essexiin. Vuonna 1655 John Washington lähti yhdessä Edward Prescottin kanssa Virginiaan.


title: John Washington

text: John Washington meni ensimmäisen kerran naimisiin Ann Popen kanssa, ja he saivat neljä lasta; Lawrencen, John II:n, Annin sekä yhden nykyisin tuntemattoman. Washingtonin vaimon Ann Popen kuoltua noin vuonna 1675 Washington meni naimisiin Ann Gerradin kanssa. Gerrad kuitenkin kuoli pian avioliiton jälkeen ja Washington meni vielä kolmannen kerran naimisiin, tällä kertaa Annin siskon Frances Gerradin kanssa. Washington kuitenkin kuoli itse vuonna 1677, alle vuosi viimeisimmän avioliittonsa jälkeen.


title: Unkarin myrkkyvuoto

text: Unkarin myrkkyvuoto on 4. lokakuuta 2010 Länsi-Unkarissa Veszprémin läänissä Ajkan kaupungissa tapahtunut teollisuusonnettomuus.


title: Unkarin myrkkyvuoto

text: Alumiiniyhtiö Magyar Aluminium Zrt:n (MAL) Ajkan alumiinitehtaan lieteallas murtui, ja ympäristöön valui lähes miljoona tonnia emäksistä lipeää, rautaoksidia, lyijyä, kadmiumia, arseenia, elohopeaa ja kromia sisältävää ruosteenpunaista lietettä. WWF:n mukaan lietepato oli vuotanut jo kuukausien ajan ennen murtumistaan. Myrkyllinen liete saavutti Tonavan sivuhaaran 7. lokakuuta. Arviolta miljoona kuutiometriä emäksistä lietettä levisi 40 km² alueelle pääosin Devecserin kaupunkiin ja Kolontárin kylään. Tehtaan johtaja Zoltan Bakonyi totesi aluksi televisiohaastattelussa, ettei ”punainen möhnä ei ole mitenkään vaarallista”.


title: Unkarin myrkkyvuoto

text: Myrkkyvuotoon ja sen aiheuttamiin vammoihin kuoli kymmenen ihmistä, ja onnettomuudessa loukkaantui noin 200 ihmistä.


title: Unkarin myrkkyvuoto

text: Kotinsa menettäneet saivat uudet asunnot, mutta osa Devecserin asukkaista ei ole tyytyväisiä saamiinsa korvauksiin tai onnettomuuden jälkihoitoon. Osa heistä on tarvinnut esimerkiksi useita ihonsiirteitä. Lähes 20 prosenttia asukkaista muutti onnettomuuden jälkeen pois, ja kaupunkiin jäi 4 400 asukasta.


title: Unkarin myrkkyvuoto

text: Onnettomuudesta ei tuomittu ketään. Tammikuussa 2016 unkarilaisoikeus vapautti entisen tehtaanjohtajan syytteistä. Tehdas otettiin pian onnettomuuden jälkeen valtion ohjaukseen, lietealtaat korjattiin ja tehtaan käyttöä jatkettiin. Kuusi vuotta onnettomuuden jälkeen maaperä tehtaan ympärillä oli yhä punaista.


title: Sekihan

text: Sekihan (赤飯), kirjaimellisesti "punainen riisi", on perinteinen japanilainen ruoka. Se on hieman tahmeaa riisiä, joka kiehutetaan azukipapujen kanssa. Pavut antavat ruoalle sen punaisen värin, siksi siis nimi.


title: Sekihan

text: Sekihania tarjotaan usein Japanissa erikoistapahtumina läpi vuoden, kuten esimerkiksi häissä, syntymäpäivillä ja joissakin juhlissa, kuten Shichi-go-sanissa. Sekihan yhdistetään niin vahvasti juhlintaan, että fraasi "Let's have "sekihan"" on saanut merkityksen "Let's celebrate". Uskotaan, että sekihania käytetään juhlissa juuri sen punaisen värin vuoksi, sillä punainen on Japanissa onnellisuuden symboli.


title: Sekihan

text: Ruoka syödään usein heti valmistamisen jälkeen, mutta sen voi syödä myös huoneenlämpöisenä esimerkiksi benton kanssa. Sekihan syödään perinteisesti gomashion, seesaminsiementen ja suolan sekoituksen kanssa.


title: Takoyaki

text: Takoyaki (たこ焼き, 蛸焼, kirjaimellisesti paistettu tai grillattu mustekala) on suosittu japanilainen ruoka, joka valmistetaan paloitellusta tai kokonaisesta mustekalasta, tempurasta, suolatusta inkivääristä ja vihersipulista. Sen päällystykseen käytetään okonomiyakikastiketta, ponzua, majoneesia, aonoria ja katsuobushia.


title: Takoyaki

text: Ruoka tuli suosituksi ensi kerran Taisho-kaudella Osakassa, jossa Endo Tomekichi -nimistä katukauppiasta kutsutaan sen keksijäksi. Takoyakia voi löytää "issen-yoshokuksi" (壹銭洋食) kutsutuista kaupungeista.


title: Kevin Kuske

text: Kevin Kuske (s. 4. tammikuuta 1979 Potsdam, DDR) on saksalainen rattikelkkailija. Hän on nelinkertainen olympiavoittaja ja moninkertainen maailman- ja Euroopan-mestari. Ammatiltaan hän on sotilas.


title: Kevin Kuske

text: Kuske syntyi Itä-Saksassa urheilullisesti lahjakkaaseen perheeseen. Hänen isänsä oli poliisi Norbert Kuske, keihäänheiton nuorten DDR:n mestari, jonka ennätystulos oli 75,80 metriä. Hänen äitinsä Roswitha Berndt oli opettaja ja aitajuoksija. Kuske itse oli nuorena lahjakas pikajuoksija ja saavutti vuonna 1998 nuorten MM-kilpailuissa pronssia Saksan pikaviestijoukkueessa. Hänen ennätyksensä sadalla metrillä on 10,50.


title: Kevin Kuske

text: Rattikelkkailun pariin Kuske siirtyi vuonna 1999 pudottuaan loukkaantumisen seurauksena pois yleisurheilun maajoukkuevalmennusryhmästä. Saksan rattikelkkailumaajoukkueeseen hän nousi vuonna 2001. 2002 Salt Lake Cityssä Kuske voitti kahden miehen kelkkailussa André Langen jarrumiehenä ensimmäisen olympiakultamitalinsa. Neljä vuotta myöhemmin Torinon olympialaisissa hän voitti kultamitalin sekä kahden että neljän miehen kilpailuissa. 2010 Vancouverissa hän voitti jälleen Langen kanssa kultaa kahden miehen kilpailussa sekä saavutti hopeaa neljän miehen joukkueessa.


title: Kevin Kuske

text: Maailmanmestaruuskilpailuista Kuske on saavuttanut kaikkiaan seitsemän kultaa, kaksi hopeaa ja kaksi pronssia. EM-kilpailuista hänellä on kuusi kultaa sekä kymmenen hopeaa ja kuusi pronssia.


title: Kevin Kuske

text: Kuske edusti Langen lopettamiseen vuoteen 2010 saakka BSR Rennsteig Oberhof -seuraa. Nykyisin hänen seuransa on BRC Riesa.


title: Kevin Kuske

text: Olympialaiset


title: Kevin Kuske

text: Maailmanmestaruuskilpailut


title: Kevin Kuske

text: Euroopanmestaruuskilpailut


title: Hiyayakko

text: Hiyayakko (冷奴, kylmä tofu) on suosittu japanilainen ruoka, joka valmistetaan jäähtyneestä tofusta. Sitä tarjoillaan useimmin kesäaikaan. Hiyayakkossa käytetään kahta erilaista tofua: kinugoshia, jota käytetään useammin, ja harvinaisempaa momenia.


title: Hiyayakko

text: Talvisin yudofua tarjoillaan hiyayakkoa useammin.


title: Hiyayakko

text: Hiyayakkon päällysteet vaihtelevat talouksien ja ravintoloiden mukaan, mutta yleisin päällysteyhdistelmä on paloiteltu vihersipuli katsuobushilla ja soijakastikkeella. Muita päällysteitä ovat esimerkiksi veripeippien lehdet, yuzun kuori, paloiteltu myoga, raastettu inkivääri, paloiteltu okra, sinappi sekä luumutahna.


title: Beni shōga

text: Beni shōga (紅生姜) on japanilainen ruoka ja yksi tsukemonon laji. Se valmistetaan ohuiksi suikaleiksi leikatusta inkivääristä, värjätään punaiseksi ja suolataan umezussa.


title: Beni shōga

text: Beni shōgaa tarjoillaan monien japanilaisten ruokien, kuten gyūdonin, okonomiyakin ja yakisoban, kanssa.


title: Aldolit

text: Aldoli on nimitys β-hydroksyyliryhmän sisältävälle aldehydille tai ketonille. Alun perin nimitys aldoli tarkoitti erityisesti 3-hydroksibutanaalia, mutta on sittemmin laajentunut tarkoittamaan myös muita yhdisteitä, jotka muodostuvat enolaattivälivaiheen kautta aldoliadditiolla.


title: Aldolit

text: Aldolit ovat suhteellisen pysymättömiä ja reagoivat helposti edelleen. Erityisesti happamissa olosuhteissa aldoleista eliminoituu vesimolekyyli ja tuotteena muodostuu tyydyttymätön karbonyyliyhdiste. Tätä reaktiota kutsutaan aldolikondensaatioksi ja sillä on useita merkittäviä sovelluksia. Aldoleista, jotka ovat β-hydroksyylialdehydejä, voidaan valmistaa dioleja vedyttämällä. Ne saattavat myös polymeroitua.


title: Aldolit

text: Aldolien kiehumispisteet ovat vastaavia aldehydejä korkeampia vetysidosten vaikutuksen vuoksi. Normaalissa ilmanpaineessa ne kuitenkin hajoavat, joten niiden eristämiseen tulee käyttää alipainetislausta. Varsinkin pienimolekyyliset aldolit sekoittuvat helposti veden ja orgaanisten liuottimien kanssa.


title: USS Nevada (BB-36)

text: USS Nevada (runkonumero BB-36) oli Yhdysvaltain laivaston Nevada-luokan taistelulaiva. Se oli ainoa Yhdysvaltain laivaston taistelulaivoista, joka selvisi merikelpoisena hyökkäyksestä Pearl Harboriin, vaikka siihen osui torpedo ja ainakin viisi pommia.


title: USS Nevada (BB-36)

text: Luokan alusten panssarointi toteutettiin "kaikki tai ei mitään" () -periaatteen mukaisena. Siinä keskeiset aluksen osat suojattiin hyvin, mutta muut osat jätettiin suojatta. "Nevada" ja "Oklahoma" olivat myös Yhdysvaltain ensimmäiset, pelkästään polttoöljyä käyttäneet taistelulaivat.


title: USS Nevada (BB-36)

text: Alus tilattiin Fore River Shipbuilding Companyltä, missä köli laskettiin 4. marraskuuta 1912. Alus laskettiin vesille 11. heinäkuuta 1914 ja valmistui 11. maaliskuuta 1916.


title: USS Nevada (BB-36)

text: Palvelukseenotettaessa "USS Nevada" liitettiin26. toukokuuta 1916 Yhdysvaltain Atlantin laivastoon tukikohtanaan Rhode Islandin Newport. Ennen Yhdysvaltain liittymistä ensimmäiseen maailmansotaan alus teki useita harjoituspurjehduksia sekä erilaisia koulutustehtäviä Virginian Norfolkista Karibianmerelle.


title: USS Nevada (BB-36)

text: Yhdysvaltain liityttyä sotaan vuonna 1917 "Nevadaa" ei kuitenkaan lähetetty Eurooppaan, koska Britteinsaarilla ollut öljypula ei olisi mahdollistanut aluksen huoltoa. Alus lähti vasta 13. elokuuta 1918 Eurooppaan ja se saapui 23. elokuuta Berehaveniin Irlantiin "Utahin" ja "Oklahoman" kanssa muodostaen kontra-amiraali Thomas S. Rodgersin komentaman 6. taistelulaivaviirikön. Viirikkö partioi sodan lopun, mutta ilman taistelukosketusta.


title: USS Nevada (BB-36)

text: Alus läpikävi modernisointi- ja muutostöitä. Ensimmäisen maailmansodan jälkeen "Nevada" palveli Atlantilla. Alus oli sijoitettuna Tyynenmeren laivastoon, ainakin myöhempänä kautena ja sen ankkuripaikka oli Pearl Harbor Havaijin Oahulla.


title: USS Nevada (BB-36)

text: "Nevada" vaurioitui hyökkäyksessä Pearl Harboriin 7. joulukuuta 1941. Merkittävimmistä laivaston sotaoperaatioista, "Nevada" osallistui Normandian maihinnousuun. Alus toimi jonkin aikaa maihinnousun jälkeen eteläisen Ranskan alueella. Myöhemmin se palasi takaisin entiselle toiminta-alueelleen Tyynelle valtamerelle. Alus vaurioitui Tyynellämerellä, kun siihen osui kamikaze-kone sekä rannikkotykistön tulitusta.


title: USS Nevada (BB-36)

text: "Nevada" palasi Pearl Harboriin oltuaan sodan päätyttyä miehitystehtävissä Tokionlahdella. Se todettiin liian vanhaksi ja sitä päätettiin käyttää maalilaivana Operaatio Crossroads -ydinasetestissä vuonna 1946. Selvittyään "Abel"- ja "Baker"-testeistä se upotettiin 31. heinäkuuta 1948.


title: Canon EOS 550D

text: Canon EOS 550D on japanilaisyhtiö Canonin valmistama digitaalinen järjestelmäkamera. Pohjois-Amerikassa kamera tunnetaan nimellä EOS Rebel T2i ja Japanissa nimellä EOS Kiss X4. Kamera julkaistiin helmikuussa 2010 Canon EOS 500D:n seuraajaksi. Kamera on yhteensopiva EF- ja EF-S -objektiivien sekä Speedlite EX-sarjan salamalaitteiden kanssa.


title: Canon EOS 550D

text: Kameralla on mahdollista ottaa myös Full HD -videokuvaa 1920×1080 pikselin resoluutiolla. Kuvataajuus voi tällöin olla joko 30, 25 tai 24 kuvaa sekuntia kohden. 720p:n tarkkuudella kuvataajuus voi kuitenkin olla jopa 60 tai 50 kuvaa sekuntia kohden. Kamerassa on myös stereofoninen 3,5 mm:n liitin ulkoiselle mikrofonille.


title: Canon EOS 550D

text: Canon EOS 550D tukee SD-, SDHC- ja SDXC-muistikortteja.


title: Gustav Köysti

text: Gustav Köysti (8. lokakuuta 1921 – 27. lokakuuta 1957) oli suomalainen oopperalaulaja, basso. Köysti oli alun perin nimeltään Karl-Gustaf Lönnström. Hän oli pääosan urastaan Saksan Valtionoopperassa. Köystin esityksiä löytyy muun muassa Yleisradion kantanauhalta.


title: Dead End 5

text: Dead End 5 oli suomalainen rock-yhtye, joka oli kotoisin Turusta. Sen laulusolisti Annika Salminen jatkoi yhtyeen jälkeen soolouralla.


title: National Ignition Facility

text:
National Ignition Facility (NIF) on Lawrence Livermore National Laboratory -tutkimuslaitoksen koelaitos Livermoressa, Kaliforniassa. Hankkeessa tutkitaan ydinfuusion käynnistämistä suuritehoisen laserin avulla. Tavoitteena on
hallinnassa pysyvä, energian nettotuottoon yltävä ydinfuusio.


title: National Ignition Facility

text: Yhdessä kokeista käytetään 192 laseria, jotka tuottavat yhteensä 500 triljoonaa wattia lasertehoa. Laserit suunnataan pellettiin, jossa on 150 mikrogrammaa kahta vedyn raskasta isotooppia, tritiumia ja deuteriumia. Koe kestää vain 10 miljardisosasekuntia.


title: National Ignition Facility

text: Projekti oli maksanut 3,5 miljardia dollaria maaliskuuhun 2009 mennessä.


title: Toini Nousiainen

text: Toini Maria Nousiainen (12. tammikuuta 1926 Ruokolahti – 21. syyskuuta 2010 Helsinki) oli Terveydenhoitoalan ammattijärjestö Tehyn ensimmäinen puheenjohtaja ja myöhemmin kunniapuheenjohtaja.


title: Toini Nousiainen

text: Hän valmistui sairaanhoitajaksi 1949 ja toimi Suomen sairaanhoitajaliiton pääsihteerinä 1952–1963 ja puheenjohtajana 1963–1982. Tämän jälkeen hän oli Tehyn puheenjohtajana 1982–1985.


title: Toini Nousiainen

text: Hän oli Suomen merkittävimpiä sosiaali- ja terveydenhuollon henkilöstön edunvalvonnan ja ammatillisen toiminnan kehittäjiä. Hän oli myös mukana uudistamassa Suomen työmarkkinapolitiikkaa ja kunnallista sopimusjärjestelmää.


title: Toini Nousiainen

text: Hän esitti 1970-luvulla ensimmäisenä Toimihenkilö- ja virkamiesjärjestöjen keskusliiton (TVK) palkkatavoitteisiin naispalkkaerän, jonka tarkoituksena oli korottaa julkisen sektorin naisvaltaisten alojen palkkoja ja kuroa umpeen naisten ja miesten välisiä palkkaeroja. Nousiaisella oli myös oman alansa merkittäviä kansainvälisiä luottamustehtäviä.


title: Toini Nousiainen

text: Hänellä oli keskeinen rooli kuuden terveydenhuoltoalan ammattijärjestön yhteistyön tiivistämisessä. Kymmenen vuotta kestänyt prosessi johti Tehyn perustamiseen vuonna 1982. Hänet muistetaan tuolta ajalta sitkeänä ja määrätietoisena alansa edunvalvonnan puolesta taistelijana. Hän seurasi eläkkeellä ollessaankin yhteiskunnallisia asioita ja hoitohenkilöstön aseman kehittymistä.


title: Toini Nousiainen

text: Hänelle myönnettiin Suomen Leijonan ensimmäisen luokan ritarimerkki 1977 ja Suomen Valkoisen Ruusun ensimmäisen luokan ritarimerkki 1985.


title: Øyvind Leonhardsen

text: Øyvind Leonhardsen (s. 17. elokuuta 1970 Kristiansund) on norjalainen entinen jalkapalloilija, pelipaikaltaan keskikenttäpelaaja. Leonhardsen pelasi lähes vuosikymmenen ajan Englannissa pääsarjatasolla ja lukeutui läpi 1990 Norjan maajoukkueen runkopelaajiin.


title: Øyvind Leonhardsen

text: Leonhardsen on kristiansandilaisen Clausenengenin kasvatti. 19-vuotiaana vuonna 1989 hän siirtyi maansa pääsarjaan Molden riveihin, missä hän pelasi kaksi vuotta ennen siirtymistään suurseura Rosenborgiin. Rosenborgissa Leonhardsen voitti kolmesti maansa ligamestaruuden.


title: Øyvind Leonhardsen

text: 1994 Leonhardsen siirtyi 650 000 punnalla Englannin valioliigan Wimbledoniin, missä hän esitti lupaavia otteita. 1997 hän siirtyi 3,5 miljoonalla punnalla lapsuutensa suosikkiseuraan Liverpooliin loukkaantumisista kärsineen Jamie Redknappin sekä Steve McManamanin korvaajaksi. Hän kärsi kuitenkin jalkavammasta ja tervehdyttyään joutui pelaamaan itselleen vieraalla pelipaikalla keskikentän vasemmassa laidassa. Vuonna 1999 Gerard Houllier tuli Roy Evansin tilalle Liverpoolin manageriksi eikä loukkaantumisista edelleen kärsinyt Leonhardsen saanut enää peliaikaa. Hän siirtyi seuraavaksi kaudeksi Tottenhamiin kolmen miljoonan punnan hintaan, mutta jälleen loukkaantumiset vaivasivat kauden alussa. Kauden lopulla hän loukkaantui uudelleen ja joutui jättämään väliin myös kesän 2000 EM-lopputurnauksen. Kaudeksi 2001/2002 George Graham vaihtui Glenn Hoddleen ja Leonhardsenin rooli jäi vähäiseksi – hän pelasi kauden aikana vain seitsemän liigaottelua.


title: Øyvind Leonhardsen

text: Leonhardsen pelasi Englannissa vielä kauden 2002–2003 Aston Villassa ennen paluutaan Norjaan oslolaisen Lynin kapteeniksi. Leonhardsen siirtyi vielä kaudeksi 2006 drammenilaiseen Strømsgodsetiin toiseksi korkeimmalle sarjatasolle ja auttoi seuran nousemaan pääsarjaan kauden päätteeksi. Hän lopetti uransa seuraavaan kauteen 37 vuoden iässä.


title: Øyvind Leonhardsen

text: Leonhardsen kuului jo nuoresta pojasta saakka Norjan ikäkausimaajoukkueisiin. Vuonna 1989 hän edusti maataan juniorien MM-kisoissa Saudi-Arabiassa. Seuraavana vuonna hän pelasi ensimmäisen ottelunsa A-maajoukkueessa ottelussa Kamerunia vastaan. A-maajoukkuetasolla hän edusti Norjaa 1994 ja 1998 MM-lopputurnauksissa. Vuoden 2000 EM-kilpailuista hän joutui jäämään pois polvivamman takia. Kaikkiaan hän pelasi Norjan paidassa vuosina 1990–2003 86 ottelua ja teki 19 maalia.


title: Platform Racing 3

text: Platform Racing 3 (PR3) on Jiggminin (Jacob Grahn) tekemä peli. Pelissä on parempi grafiikka kuin vanhemmassa Platform Racing 2-pelissä, lisää tavaroita, pukuja ja lisäksi Block Editor!, jolla voi tehdä oman "alustan" minkä päällä voi seisoa.


title: Platform Racing 3

text: Uusia pelimuotoja ovat:PR3:n uusia tavaroita ovat:Pelin uusia block tyylejä:


title: Peter Gabrian

text: Peter Gabrian (oik. Peter Karl Gabrian, 1. toukokuuta 1922 Offenbach, Saksa – 24. joulukuuta 2015) oli saksalainen taidemaalari. Gabrian harjoittaa etenkin maisema- ja muotokuvamaalausta.


title: Peter Gabrian

text: Suomen jatkosodan (talvi 1941–1942) jälkeen Gabrian palasi vakavasti haavoittuneena Lapista Saksaan ja alkoi opiskella Bonnin mainoskoulussa, mistä hän sai perustat omalle taiteilijanuralleen. Seuraavat kaksikymmentä vuotta hän vietti suureksi osaksi omassa ateljeessaan Bonnin Holzlar-kaupunginosassa. Vuonna 1960 Gabrian liittyi Saksan kuvataiteilijoiden seuraan (BBK), jonka puitteissa hän järjesti delegaationjohtajana vuosina 1980–1984 taiteilijoille tarkoitettuja kohtaamisseminaareja Kuopiossa. Vuoteen 1993 asti Gabrian tuki edelleen kansainvälisiä seminaareja järjestäen suomalais-saksalaista kulttuurivaihtoa. Gabrian on neljän lapsen isä.


title: Peter Gabrian

text: Gabriania on kutsuttu keskiyönauringon maalariksi hänen Lapin intohimonsa ja runsaiden Lappia kuvaavien maisemakuviensa takia. Vuonna 1993 Gabrian palkittiin Suomen Valkoisen Ruusun ritarikunnan suurristillä. 1990-luvulla hänen haaveensa asumisesta Lapissa toteutui monena kesänä Livojärven rannalla. Myöhemmin Gabrian harjoitti akvarellimaalaustakin ja loi teoksia, jotka kuvasivat muun muassa Eifel-vuoristoa, Gabrianin kotiseutua.


title: Peter Gabrian

text: Peter Gabrianin teoksia on asetettu näytteille lukuisia kertoja varsinkin Saksassa, Suomessa ja Puolassa. Peter Gabrianin teoksia on esillä monissa paikoissa Euroopassa, esimerkiksi Saksan liittopäivien taidekokoelmassa, Kuopion taidemuseossa sekä Gdańskin taidemuseossa.


title: Franz-Peter Hofmeister

text: Franz-Peter Hofmeister (s. 5. elokuuta 1951 Kerpen, Nordrhein-Westfalen, Länsi-Saksa) on länsisaksalainen yleisurheilija ja pikajuoksija. Hofmeister voitti 400 metrin juoksun Euroopan-mestaruuden Prahan EM-kisoissa 1978 ajalla 45,73 s. Lisäksi hän saavutti EM-hopeaa 200 metrillä vuonna 1971 ja olympiapronssia 4 × 400 metrin viestijuoksussa vuonna 1976.


title: Eckernförde

text: Eckernförde () on noin 22 000 asukkaan varuskuntakaupunki Itämeren rannalla Pohjois-Saksassa. Kaupunki sijaitsee Rendsburg-Eckernförden piirikunnassa Schleswig-Holsteinin osavaltiossa. Kaupungin pinta-ala on 21,29 neliökilometriä ja asukastiheys 1 023 henkilöä neliökilometrillä.


title: Eckernförde

text:
Eckernfördestä on ensimmäinen maininta vuodelta 1197. Keskiajalla kaupunki kehittyi sijaintinsa ansiosta kauppa- ja kalastuspaikkana. Myöhemmin laivanvarustuksesta ja kalastuksesta tuli tärkeitä elinkeinoja. Sotalaivastotoiminta alkoi Eckernfördessä 1900-luvun alussa ja jatkuu edelleen: Eckernfördessä on Saksan laivaston tukikohta, ja sinne on sijoitettu laivaston sukellusveneet ja sukellusvenekoulutus.
Eckernförde on kuulu nelikilometrisestä hiekkarannasta Eckernfördenlahden rannalla, aivan kaupungin keskustassa. Kaupunki on ollut rantalomakohde 1800-luvun alkupuolelta lähtien.


title: Eckernförde

text: Kaupungista kaakkoon sijaitseva Gettorf tunnetaan laajasta eläintarhastaan, jonka tropiikkitalossa on eksoottisia kasveja ja lintuja.


title: Eckernförde

text: Valtatiet B76 ja B203 kulkevat Eckernförden kautta. Deutsche Bahnin rautatie Kielistä Flensburgiin kulkee Eckernförden kautta: kaupungista on yhteys Kieliin puolen tunnin välein ja Flensburgiin tunnin välein.


title: Brandon Gormley

text: Brandon Gormley (s. 18. helmikuuta 1992 Murray River, Prinssi Edwardin saari, Kanada) on kanadalainen jääkiekkopuolustaja, joka pelaa Ruotsin SHL-liigan Frölunda HC:ssä. Hän on pelannut urallaan aiemmin NHL:ssä 58 runkosarjaottelua tehopistein 2+3=5 ja keräten 20 jäähyminuuttia. Arizona Coyotes varasi Gormleyn ensimmäisellä kierroksella 13. pelaajana kesällä .


title: Brandon Gormley

text: "The Sports Forecaster" -sivuston mukaan Gormley on vaihtelevasti pelaava puolustaja, joka pelaa kypsästi omassa puolustuspäässä. Hän on hyvä hallitsemaan kiekkoa, liikkumaan ja omaa hyvät puolustuspään vaistot. Gormley on myös kohtalaisen hyvä hyökkäyssuuntaan. Hänellä on kuitenkin kehitettävää kokonaisvaltaisessa pelaamisessa, tasaisuudessa, voimassa ja röyhkeydessä.


title: Brandon Gormley

text: Gormley on maininnut esikuvakseen Nicklas Lidströmin.


title: Brandon Gormley

text: Gormley muutti kotoaan Prinssi Edwardin saarelta jo 14-vuotiaana käydäkseen Athol Murray Collegea Saskatchewanissa. Hän pelasi siellä kaksi vuotta Saskatchewanin paikallisia juniorisarjoja, kunnes Moncton Wildcats varasi Gormleyn koko QMJHL:n varaustilaisuuden ensimmäisenä pelaajana kesällä 2008. Gormley siirtyi joukkueeseen kaudeksi 2008–2009 ja teki runkosarjassa tehot 7+20=27. Hänet valittiin kauden päätteeksi QMJHL:n tulokkaiden tähdistökentälliseen. Kaudella 2009–2010 Gormleyn otteet paranivat ja hän teki runkosarjassa tehot 9+34=43 ja pudotuspeleissä tehot 2+15=17. Gormley voitti kauden päätteeksi QMJHL:n mestaruuden, President’s Cupin ja hänet valittiin liigan toiseen tähdistökentälliseen. Gormley pelasi kauden aikana myös CHL Top Prospects Gamessa.


title: Brandon Gormley

text: Phoenix Coyotes varasi Gormleyn ensimmäisellä kierroksella 13. pelaajana . Hän oli varaustilaisuuden kolmantena varattu puolustaja Erik Gudbransonin (3. varaus) ja Cam Fowlerin (12. varaus) jälkeen. Gormley oli myös ensimmäinen QMJHL:stä varattu pelaaja, joten hänet palkittiin liigassa Mike Bossy Trophylla. Gormley teki jo saman vuoden lokakuussa Coyotesin kanssa. Hän pelasi kauden 2010–2011 kuitenkin pääosin Wildcatsin QMJHL-joukkueessa, joiden varakapteenina Gormley toimi. Hän oli joukkueen tehokkain puolustajatehoilla 13+35=48, joilla Gormley sijoittui liigan puolustajien pistepörssissä kymmenenneksi. Hänet valittiin kauden päätteeksi QMJHL:n toiseen tähdistökentälliseen. Siellä kauden päätyttyä, huhtikuussa 2011 Gormley siirtyi amatööritry-out -sopimuksella AHL-joukkue San Antonio Rampagen vahvuuteen. Hän pelasi siellä neljä runkosarjaottelua tehden yhden maalin.


title: Brandon Gormley

text: Myös kauden 2011–2012 Gormley aloitti Moncton Wildcatsin QMJHL-joukkueessa. Hän teki yli piste per peli -tahdilla 26 runkosarjaottelussa tehot 10+17=27, joilla Gormley oli runkosarjan päättyäkin joukkueensa tehokkain puolustaja James Melindyn kanssa. Tammikuussa 2012 Wildcats kauppasi hänet Shawinigan Cataractesiin vaihdossa Mike Mathesonin pelaajaoikeuksiin ja seitsemään varausvuoroon. Cataractes osallistui Memorial Cup -lopputurnaukseen isäntäjoukkueena. Gormley oli tehoilla 3+6=9 turnauksen tehokkain puolustaja. Hän voitti myös tehotilaston lukemalla +9. Cataractes voitti mestaruuden ja Gormley valittiin turnauksen tähdistökentälliseen.


title: Brandon Gormley

text: Kaudeksi 2012–2013 Gormley siirtyi Phoenix Coyotesin organisaatioon. Hän pelasi kautensa osin tammikuussa 2013 päättyneen NHL:n työsulunkin vuoksi kokonaan AHL-joukkue Portland Piratesin vahvuudessa. Gormleyn tulokaskausi toi 68 runkosarjaottelussa tehot 5+24=29 ja kolmessa playoff-ottelussa tehot 1+2=3. Kaudella 2013–2014 hän nousi joukkueen varakapteeniksi. Gormley jakoi tehoilla 7+29=36 Piratesin sisäisen syöttöpörssin toisen sijan Daine Toddin kanssa edellään vain Andy Miele sekä oli joukkueen neljänneksi paras pistemies ja tehokkain puolustaja. Hän debytoi kauden aikana myös Coyotesin NHL-joukkueessa, jossa Gormley pelasi viisi runkosarjaottelua ilman tehopisteitä. Hän teki NHL-debyyttinsä 10. maaliskuuta 2014 vieraissa Tampa Bay Lightningia vastaan. Gormley sai ottelussa jääaikaa 13.22 minuuttia ja hän keräsi teholukeman +1.


title: Brandon Gormley

text: Myös kauden 2014–2015 Gormley aloitti farmissa. Hän pelasi siellä noin puolet kaudestaan ja oli pudotuspelien ensimmäisellä kierroksella neljällä syöttöpisteellään Piratesin paras syöttäjä Brendan Shinniminin kanssa. Gormley pelasi kauden aikana NHL:ssä 27 runkosarjaottelua tehopistein 2+2=4. Hän teki NHL-uransa avausmaalin 16. marraskuuta 2014 vieraissa Edmonton Oilersia vastaan. Gormley valittiin ottelun kolmostähdeksi. Heinäkuussa 2015 hän teki Coyotesin kanssa vuoden mittaisen ja kaksisuuntaisen jatkosopimuksen.


title: Brandon Gormley

text: Syyskuussa 2015 Coyotes kauppasi Gormleyn Colorado Avalancheen vaihdossa puolustaja Stefan Elliottiin. Hän otti paikan seuran NHL-joukkueen kauden 2015–2016 avauskokoonpanosta ja pelasi alkukaudella 26 ottelua tehden yhden syöttöpisteen, kunnes tammikuussa 2016 Avalanche asetti Gormleyn siirtolistalle. Läpäistyään tämän seura lähetti hänet farmijoukkue San Antonio Rampageen, jossa Gormley pelasi kauden loppuun. Heinäkuussa 2016 hän teki vapaana agenttina vuoden mittaisen, kaksisuuntaisen ja 650 000 dollarin sopimuksen New Jersey Devilsin kanssa. Lokakuussa seura lähetti Gormleyn siirtolistan kautta farmijoukkue Albany Devilsiin. NHL:n siirtotakarajalla, maaliskuussa 2017 New Jersey Devils kauppasi hänet Ottawa Senatorsiin myöhemmin määriteltävää korvausta vastaan. Koska kauppa tehtiin virallisen siirtoajan jälkeen, Gormley pelasi loppukauden seuran farmijoukkue Binghamton Senatorsissa.


title: Brandon Gormley

text: Gormley osallistui syksyllä 2017 ammattilaistry-out -sopimuksella AHL-joukkue Toronto Marliesin harjoitusleirille, mutta hän jäi kuitenkin ilman jatkosopimusta. Lokakuussa Gormley siirtyi loppukauden 2017–2018 kattavalla sopimuksella Ruotsin SHL-liigan nousijajoukkue Mora IK:hon. Hän oli tehoilla 2+15=17 joukkueen tehokkain puolustaja maanmiehensä Steven Seigon kanssa. Lokakuussa 2018 Gormley siirtyi loppukauden 2018–2019 kattavalla sopimuksella SM-liigajoukkue Turun Palloseuraan oltuaan alkukauden ilman sopimusta. Hän pelasi siellä 24 ottelua tehopistein 2+6=8, kunnes seura kuitenkin purki Gormleyn sopimuksen tammikuussa 2019. Jo samana päivänä hänen vahvistettiin palaavan SHL:ään ja siirtyvän loppukauden kattavalla sopimuksella Frölunda HC:hen.


title: Brandon Gormley

text: Gormley pelasi alle 20-vuotiaiden MM-kilpailuissa vuonna 2012, jolloin hän toimi Kanadan varakapteenina ja voitti pronssia. Gormley voitti tehoilla 3+3=6 turnauksen puolustajien maalipörssin ja jakoi puolustajien pistepörssin voiton joukkuetoverinsa Dougie Hamiltonin kanssa. Hänet valittiin turnauksen parhaaksi puolustajaksi ja tähdistökentälliseen. Valmennus valitsi Gormleyn Kanadan turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Brandon Gormley

text: Gormley pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti kultaa. Gormley edusti myös Canada Atlanticin joukkuetta World U-17 Hockey Challengessa vuosina 2008 ja 2009. Hän oli ensimmäisessä turnauksessa pelipaikastaan huolimatta joukkueen paras pistemies ja syöttäjä tehoilla 1+5=6. Vuoden 2009 turnauksessa Gormley voitti puolustajien maalipörssin kolmella osumallaan. Hänet valittiin turnauksen tähdistökentälliseen.


title: Brandon Gormley

text: Gormley edusti myös Kanadan A-maajoukkuetta Spengler Cupissa vuonna 2016, jolloin joukkue voitti turnauksen.


title: Brandon Gormley

text: Omalla urallaan pudotuspelit mukaan lukien yli 1200 NHL-ottelua pelannut Brad Richards toimi Gormleyn lapsenvahtina hänen ollessa pieni.


title: Nizzan malli

text: Nizzan malli () on 2000-luvulla kehitetty teoria, jonka mukaan ulkoplaneetat ovat siirtyneet aurinkokunnan syntyvaiheessa ulommaksi. Teorian mukaan jättiläisplaneetat syntyivät melko lähellä toisiaan ja suhteellisen lähellä Aurinkoa. Ulospäin siirtyminen olisi johtunut ulompana olevan planetesimaalikiekon vetovoimasta. Myös kappalten keskinäiset rataresonanssit olisivat vaikuttaneet siirtymisin.


title: Nizzan malli

text: Teorialla selitetään muun muassa kaukana Auringosta olevat planeetat Uranus ja Neptunus, Oortin pilvi ja Kuiperin vyöhyke. Nizzan mallia on täydennetty monilla lisäteorioilla. Näitä ovat mm. "Grand Tack", "Nizzan malli 2", "hyppäävä Jupiter" ja "viides jättiläisplaneetta". Grand Tack väittää Jupiterin harventaneen vaelluksillaan asteroidivyöhykettä.


title: Nizzan malli

text:
Nizzan mallia täydentävä ”Grand Tack”-ajatus kuvaa Aurinkokunnan synnyn viittä ensimmäistä miljoonaa vuotta, aikaa enen Nizzan mallin mukaista kehitystä.
"Grand Tack" olettaa lisäksi ulkoplaneettojen siirtyneen ensin sisään, sitten vaihtaneen kulkusuuntaansa ulospäin taivaanmekaniikan lakien mukaisesti. Tällä teorialla selitetään joitain sisäplaneettojen piirteitä. Grand Tackissa Jupiter vaeltaa suunnilleen Marsin radan lähelle. Se harventaa asteroidivyöhykettä ja sisempää planetesimaalikiekkoa. Vetisiä asteroideja sataa Maahan. Jupiterin ja Saturnuksen 3:2 resonanssi kääntää planeettojen kulkusuunan ulospäin. Ulospäin kulkevat planeetat vetävät kivisiä kappaleita asteroidivyöhykkeen sisäosiin. Niinpä pieni Mars saa selityksensä, niin kuin harva asteroidivyöhykekin. Teorian esitteli ensi kertaa Levisonin ja Morbidellin tutkimusryhmä vuonna 2004.


title: Nizzan malli

text: Teoria Nizzan malli 2 alkaa alkuperäistä Nizzan mallia edeltävästä tilanteesta. Siinä neljä suurta jättiläisplaneettaa kiertävät alussa rataresonanssein toisiinsa sidonttuna. Vuorovaikutukset planetesimaalien kanssa ajavat jättiläisplaneettoja kohti Aurinkoa. Ne muuttavat sisimmän jättiläisplaneetan radan soikeaksi.


title: Nizzan malli

text:
Hyppäävä Jupiter-mallissa jokin Neptunuksen kokoinen planeetta ohittaa läheltä Jupiterin ja Saturnuksen muuttaen näiden ratoja.
Ohittava planeetta voi olla joko Uranus, Neptunus tai jokin kadonnut planeetta. Näin Jupiter siirtyi nopeasti Marsin radan läheltä asteroidivyöhykkeelle. Teoria alussa olleesta viidestä jättiläisplaneetasta selittää paremmin jättiläisplaneettojen nykyisen määrän ja radat.


title: Nizzan malli

text: Eräs teoria väittää, että Aurinkokunnassa olisi ollut viides jättiläisplaneetta Saturnuksen ja Uranuksen alkuperäisten ratojen välissä. Saturnuksn ja Jupiterin vetovoimavuorovaikutukset olisivat ajaneet tämän pois Aurinkokunnasta.


title: Ryan Johansen

text: Ryan Johansen (s. 31. heinäkuuta 1992 Vancouver, Brittiläinen Kolumbia) on kanadalainen jääkiekkohyökkääjä, joka edustaa NHL:ssä pelaavaa Nashville Predatorsia.


title: Ryan Johansen

text: Blue Jackets varasi Johansenin neljäntenä pelaajana . Johansen pelasi seurassa 2011–2015. Ennen vaihtoa hänellä oli seuran kanssa kevääseen 2017 asti ulottuva sopimus.


title: Ryan Johansen

text: Rightin keskushyökkääjä on taitava pelintekijä, joka osaa pelata kahteen suuntaan. Hänen esikuviaan ovat Joe Thornton ja Ryan Getzlaf.


title: Ryan Johansen

text: Johansen varattiin numerolla 150 WHL-joukkue Portland Winterhawksiin jo kesällä 2007, mutta hän siirtyi joukkueeseen kaksi vuotta myöhemmin suorittaakseen opintonsa loppuun. Kauden 2008–2009 Johansen pelasi BCHL-joukkue Penticton Veesin joukkueessa. Hän siirtyi kaudeksi 2009–2010 Winterhawksiin, jossa Johansen teki 71 ottelussa tehot 25+44=69. Hän pelasi lähinnä samassa ketjussa Nino Niederreiterin ja Brad Rossin kanssa. Johansen oli joukkueen toiseksi paras pistemies Chris Francisin jälkeen ja pudotuspeleissä hän oli Winterhawksin paras pistemies tehoilla 6+12=18. Johansen oli WHL:n tulokkaiden pistepörssin toinen.


title: Ryan Johansen

text: WHL-tulokaskauden jälkeen Columbus Blue Jackets varasi Johansenin neljäntenä pelaajana NHL:ään kesällä 2010. Hänen varauksensa tuli monelle yllätyksenä, koska Blue Jacketsin odotettiin varaavan puolustajan. Johansen rankattiin myös Pohjois-Amerikassa pelaavien pelaajien listan kymmenenneksi. Hän teki syyskuussa 2010 kolmivuotisen tulokassopimuksen Blue Jacketsin kanssa. Johansen pelasi kuitenkin vielä kauden 2010–2011 Winterhawksissa. Hän oli tehoilla 40+52=92 koko WHL:n pistepörssin seitsemäs. Johansen voitti tehoilla 13+15=28 koko kevään 2011 pudotuspelien pistepörssin. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.


title: Ryan Johansen

text: Ensimmäisen ottelunsa NHL:ssä Johansen pelasi Nashville Predatorsia vastaan 7. lokakuuta 2011. 25. lokakuuta Johansen teki NHL-uransa ensimmäisen maalin Detroit Red Wingsiä vastaan.


title: Ryan Johansen

text: Kaudella Johansen nousi yhdeksi Blue Jacketsin avainpelaajista. Hän voitti runkosarjassa joukkueen pistepörssin 63:lla pisteellä, joista 33 oli maaleja. Kausi oli hänen tulokassopimuksensa viimeinen.


title: Ryan Johansen

text: Johansen siirtyi tammikuussa 2016 Columbus Blue Jacketsista Nashville Predatorsiin vaihdossa puolustaja Seth Jonesiin.


title: Ryan Johansen

text: Johansen voitti alle 20-vuotiaiden MM-hopeaa vuonna 2011. Hän oli turnauksessa Kanadan kolmanneksi paras pistemies Brayden Schennin ja Ryan Ellisin jälkeen. Johansen valittiin turnauksen tähdistökentälliseen.


title: In Your House 14: Revenge of the 'Taker

text: In Your House 14: Revenge of the 'Taker oli showpaini pay-per-view (PPV) tapahtuma, minkä järjesti World Wrestling Federation, 20. huhtikuuta, 1997, War Memorial Auditoriumissa Rochesterissä, New Yorkissa. Se oli neljästoista In Your House -tapahtuma. Tapahtumassa pidettiin viisi matsia.


title: In Your House 14: Revenge of the 'Taker

text: Pääfeudi In Your House 14. oli Steve Austinin ja Bret Hartin välillä. Heidän feudi alkoi vuonna 1996, Austinin voitettua King of the Ring turnaus ja alkoi pilkata Hartia, joka oli loukkaantunut tuolloin. Austin yritti puheillaan ärsyttää Hartia niin, että hän suostuisi Austinin kanssa otteluun. Lokakuussa, Hart teki paluunsa ja hyväksyi Austini haasteen. He kohtasivat Survivor Seriesissä, minkä Hart voitti. Heidän feudi jatkui ja he olivat kaksi viimeistä Royal Rumble matsissa. Alun perin Hart olisi voittanut, koska hän oli aiemmin jo pudottanut Austinin, mutta tuomarit eivät huomanneet, että hänen molemat jalat koskivat lattiaa. Austin siis voitti Royal Rumblen. He osallistuivat "Four Corners Elimination" matsiin vapautetusta WWF -mestaruudesta, :ssa, minkä Hart voitti. Seuraavana iltana, RAW'ssa, Hartilla ja Sycho Sidillä oli WWF mestaruus matsi. Matsin aikana, Austin löi Hartia teräs tuolilla, Hartin lukittua Sid Sharpshooterilla. Sid voitti matsin iskettyään Hartille powerbombin. Hartin ja Austinille järjestettiin matsi, WrestleManiaan, mutta Hart sai WWF -mestaruus matsin, 17. maaliskuuta, RAW'ssa, Steel Cage ottelussa, minkä voittaja puolustaa mestaruutta The Undertakeria vastaan WrestleMania 13:ssa. Hart melkein voitti matsin, mutta Undertaker sekaantui otteluun ja auttoi Sidiä voittamaan matsin. WrestleMania 13:ssa, Hart kohtasi Austinin NO DQ Submission matsissa. Matsin lopussa, Hart lukistsi Austille Sharpshooterin ja jatkoi matsin pääyttyäkin lukitsemistaan, Austinin vuotaessa verta ja ollen pökertynyt. Tämän tuloksena, Hart kääntyi "heeliksi" (pahikseksi) ja Austin "faceksi" (hyvikseksi). Hart muodosti uudelleen Hart Foundation ja jatkoi ryhmänsä kanssa feidiaan Austinin kanssa.


title: In Your House 14: Revenge of the 'Taker

text: Toinen feudi tapahtumaan oli The Undertakerin ja Mankindin välillä. 1. huhtikuuta, 1996, Monday Night RAW'ssa, Undertaker kohtasi päätapahtumassa Justin Hawk Bradshaw'n, missä Mankind sekaantui matsiin ja pieksi 'Takerin. King of the Ringissä, Mankind voitti Undertakerin,heidän ensimmäisessä kohtaamisessa. SummerSlam:ssa, Mankind voitti Undertakerin Boiler Room Brawl matsissa, missä Undertakerin manageri Paul Bearer, petti Undertakerin ja alkoi työskennellä Mankindille. The Undertaker keksi Buried Alive matsin ja ensimmäinen Buried Alive matsi oteltiin ssa, missä Undertaker voitti Mankindin. Survivor Seriesissä, he kohtasivat 1 vs. 1 matsissa, minkä voitti Undertaker. 31. maaliskuuta, RAW'ssa, Beare pyysi WWF mestarilta, 'Takerilta antamaan anteeksi, hänen tekonsa, mutta hän ei tätä hyväksynyt. Mankind ilmestyi ja pieksi Undertakerin, kun entinen mestari Sid pelasti Undertakerin. Tämä johti matsiin Undertakerin ja Mankindin välille.


title: Planeettakunta

text: Planeettakunta on joukko tähden ympärillä kiertäviä planeettoja.


title: Planeettakunta

text: Planeettakuntien synnystä on esitetty kaksi vastakkaista teoriaa:Nykyään monet tutkijat suosivat kasautumisteoriaa. Ei osata silti sanoa, onko planeettojen muodostuminen esiplanetaarisen kiekon epävakaisuuksista silti mahdollista esimerkiksi tietyn tyyppisissä esiplanetaarisissa kiekoissa. Kasautumisteoriaa suosii eksoplaneettojen syntymekanismiksi esimerkiksi se, että metallipitoisilla tähdillä on havaittu eniten planeettoja ja se, että pulsareilla on planeettoja. Kasautumisteoria vaatii mieluummin suuren määrän raskaita alkuaineita eli metalleja.


title: Planeettakunta

text: Oma planeettakuntamme koostuu Aurinkoa kiertävistä planeetoista. Ne ovat Merkurius, Venus, Maa, Mars, Jupiter, Saturnus, Uranus ja Neptunus. Plutoa pidettiin aiemmin planeettana, nyt kääpiöplaneettana. Pluton kohtalo ei ole ainutlaatuinen, sillä myös ensimmäisenä löydetyt asteroidit Ceres, Pallas, Juno ja Vesta luettiin 1800-luvun alkupuolella pitkään planeettojen joukkoon. Ceres on ainoa asteroidi, joka on luokiteltu kääpiöplaneetaksi, mutta myös Vesta saattaa täyttää määritelmän.


title: Planeettakunta

text: Maasta katsoen Merkurius ja Venus ovat sisäplaneettoja, Mars ja siitä kauempana olevat ulkoplaneettoja. Merkurius, Venus , Maa ja Mars ovat pääosin kivestä ja raudasta koostuvia kiviplaneettoja. Jupiter, Saturnus, Uranus ja Neptunus ovat kaasuplaneettoja.


title: Planeettakunta

text: Aurinkokunta on laajempi nimitys, johon kuuluu planeettojen lisäksi itse Aurinko ja pienkappaleet, joita ovat pikkuplaneetat (niitä ovat esim. planeettakuntien sisäosien usein kiviset kohteet eli asteroidit, ulkolaitojen jäiset kappaleet, kuten Aurinkokunnan transneptuniset kohteet sekä myös kääpiöplaneetat, joka voivat olla joko suuria asteroideja tai suurimpia jäisistä ulkolaitojen kohteista.), komeetat ja meteoroidit. 1990-luvulta alkaen on löydetty toisia eksoplaneetoista koostuvia planeettakuntia, jotka kiertävät kaukaisia tähtiä.


title: Puʻu ʻŌʻō

text: Puʻu ʻŌʻō on tulivuori Kīlauean tulivuoren itäisellä rift-vyöhykkeellä () Havaijilla. Puʻu ʻŌʻō on purkautunut jatkuvasti 3. tammikuuta 1983 alkaen. Se on pisimpään yhtäjaksisesti jatkunut purkaus 500 vuoden aikana. Purkaus alkoi yhdestä aukosta mutta kesäkuuhun jälkeen se alkoi laajentumaan ja käsitti kolmen vuoden kuluttua 44 erillistä laavapurkausta.


title: Puʻu ʻŌʻō

text: Vuoteen 2016 loppuun menessä purkaukset olivat peittäneet 144 km² laajan alueen ja laavaa oli purkautunut 4,4 km³. Laava loi Kīlauean kaakkoispuolelle rantaan uutta maata 179 hehtaaria. Purkauksissa on tuhoutunut 215 rakennusta ja ne ovat haudanneet 14,3 kilometriä valtatietä 35 metriä paksun laavakerroksen alle.


title: Puʻu ʻŌʻō

text: Tulivuori sijaitsee osittain Hawaii Volcanoesin kansallispuiston alueella.


title: Keith Yandle

text: Keith Yandle (s. 9. syyskuuta 1986 Milton, Massachusetts, Yhdysvallat) on yhdysvaltalainen jääkiekkopuolustaja, joka pelaa NHL-joukkue Florida Panthersissa. Yandlen vahvuudet ovat luistelussa ja hyökkäyspään taidoissa.


title: Keith Yandle

text: Yandle kävi koulua Cushing Academyssä, jossa pelasi USHS-sarjaa kolmen kauden ajan vuosina 2002–2005. Hänet valittiin kaudella 2004–2005 New Englandin ensimmäiseen tähdistökentälliseen. Phoenix Coyotes varasi hänet neljännellä kierroksella 105. pelaajana . Kaudeksi 2005–2006 Yandle siirtyi koulun käymisen jälkeen New Hampshiren yliopistoon, mutta päätti lopulta pelata kauden QMJHL:n Moncton Wildcatsissa. Hän teki kaudella tehot 25+59=84 ja valittiin CHL:n parhaaksi puolustajaksi, CHL:n ensimmäiseen tähdistökentälliseen ja voitti QMJHL:ssä mestaruuden, parhaan puolustajan palkinnon Emile Bouchard Trophyn, puolustajien pistepörssin ja tuli valituksi QMJHL:n ensimmäiseen tähdistökentälliseen.


title: Keith Yandle

text: Yandle teki toukokuussa 2006 tulokassopimuksen Phoenix Coyotesin kanssa. Hän pelasi kauden 2006–2007 pääasiassa AHL:ssä San Antonio Rampagessa, jossa oli tehoilla 6+28=34 joukkueen tehokkain puolustaja. Yandle teki NHL-debyyttinsä 11. lokakuuta 2006 vieraissa Detroit Red Wingsiä vastaan. Hän pelasi kauden aikana seitsemän runkosarjaottelua NHL:ssä tehden kaksi syöttöpistettä. Kaudella 2007–2008 Yandle sai enemmän vastuuta NHL:ssä pelaten 43 runkosarjaottelua tehoilla 5+7=12. Hän teki NHL-uransa avausmaalin 18. joulukuuta 2007 vieraissa Philadelphia Flyersia vastaan. Yandle pelasi kaudella myös AHL:n tähdistöottelussa.


title: Keith Yandle

text: Kausi 2008–2009 oli Yandlelle ensimmäinen kokonainen NHL:ssä. Hän teki tehot 4+26=30 ja oli joukkueen toiseksi tehokkain puolustaja Ed Jovanovskin jälkeen. Heinäkuussa 2009 Yandle teki Coyotesin kanssa kaksivuotisen jatkosopimuksen. Kausi 2009–2010 oli todellinen läpimurtokausi Yandlelle. Hän oli tehoilla 12+29=41 Coyotesin tehokkain puolustaja. Yandle debytoi kauden aikana NHL:n pudotuspeleissä, joissa oli joukkueen toiseksi tehokkain pelaaja tehoilla 2+3=5 Matthew Lombardin jälkeen.


title: Keith Yandle

text: Kaudella 2010–2011 Yandle nimettiin Coyotesin varakapteeniksi. Hän teki NHL-uransa ennätystehot 11+48=59 ja oli joukkueen toiseksi paras pistemies vain yhden pisteen erolla Shane Doaniin ja NHL:n kolmanneksi tehokkain puolustaja Anaheim Ducksin Ľubomír Višňovskýn ja Detroit Red Wingsin Nicklas Lidströmin jälkeen. Pudotuspeleissä Yandle jakoi joukkueen sisäisen pistepörsssin voiton viidellä syöttöpisteellään Doanin ja Radim Vrbatan kanssa. Yandle pelasi kauden aikana myös NHL:n tähdistöottelussa korvatessaan loukkaantunutta Atlanta Thrashersin Tobias Enströmiä.


title: Keith Yandle

text: Heinäkuussa 2011 Yandle teki vapaana agenttina Coyotesin kanssa viisivuotisen jatkosopimuksen, jolla hän tienaa yhdeltä kaudelta 5,3 miljoonaa dollaria.


title: Keith Yandle

text: Yandle pelasi Coyotesissa, kun joukkue yllätti ja eteni aina läntisen konferenssin finaaleihin asti, joissa se kuitenkin hävisi tulevalle mestarille Los Angeles Kingsille. Yandle teki pudotuspeleissä yhdeksän pistettä.


title: Keith Yandle

text: 12. marraskuuta 2014 Yandle pelasi 400. pelinsä Coyotesissa. Hän on joukkueen seurahistorian toiseksi eniten pelejä pelannut pelaaja 475 ottelussa pelanneen Dale Hawerchukin jälkeen.


title: Keith Yandle

text: Keväällä 2015 Yandle siirtyi Arizonasta New York Rangersiin. Hän jatkoi Rangerssissa myös kaudella 2015–16.


title: Keith Yandle

text: Keväällä 2016 Yandle siirtyi Floridan Panthersiin 7-vuotisella sopimuksella.


title: Keith Yandle

text: Yandle pelasi miesten MM-kilpailuissa vuonna 2010.


title: Keith Yandle

text: Yandlen veli Brian Yandle (s. 1983) pelaa myös jääkiekkoa. Hän pelasi Keithin kanssa samassa joukkueessa vuosina 2002–2005 New Hampshiren yliopistossa.


title: Janne Viitala

text: Janne Viitala on suomalainen salibandyn pelaaja. Hän on Ilveksen salibandyjoukkueen kapteeni. Ilves pelaa miesten I-divisioonassa. Viitala on urallaan pelannut monessa seurassa ennen Ilvestä.


title: Jonas Holøs

text: Jonas Holøs (s. 27. elokuuta 1987 Sarpsborg, Norja) on norjalainen jääkiekkoilija, pelipaikaltaan puolustaja. Hän edustaa National League A:ssa pelaavaa HC Fribourg-Gotteronia.


title: Jonas Holøs

text: Holos teki toukokuun lopulla 2017 kaksivuotisen sopimuksen Fribourg-Gotteronin kanssa.


title: Kakkosen kausi 2010

text: Kakkonen on Suomen jalkapallon kolmanneksi korkein sarjataso. Kaudella 2010 se pelattiin kolmessa 14 joukkueen lohkossa kaksinkertaisena sarjana. Palloliiton tekemän sarjauudistuksen myötä Kakkosen 42 joukkueesta vain yksi nousi Ykköseen kaudelle 2011. Lohkovoittajat pelasivat yksinkertaisen karsintasarjan, jonka voittaja HIFK nousi Ykköseen. Lohkojen kolme viimeistä joukkuetta sekä kaksi heikointa 11. sijoittunutta putosivat suoraan Kolmoseen.


title: Kakkosen kausi 2010

text: Kakkosen kauden 2010 lohkovoittajat Helsingin IFK (A-lohko), Tampereen Ilves (B-lohko) sekä Rovaniemen FC Santa Claus (C-lohko) pelasivat yksinkertaisen karsintasarjan, jonka voittaja Helsingin IFK nousi Ykköseen kaudelle 2011.


title: Breakdown: In Your House

text: Breakdown: In Your House oli World Wrestling Federationin tuottama pay-per-view -tapahtuma. Se televisioitiin  27. syyskuuta 1998 ja tapahtumapaikkana oli Copps Coliseum, joka sijaitsee Hamiltonissa, Ontariossa. Tapahtuma oli 24. WWF:n tuottamassa In Your House -tapahtumien sarjassa.


title: Breakdown: In Your House

text: Tapahtuma koostui kahdestatoista ottelusta, joista yhdeksän televisioitiin. Pääotteluna tapahtumassa nähtiin Triple Threat -ottelu WWF:n mestaruudesta, johon osallistuivat Steve Austin, The Undertaker ja Kane. Ottelu päättyi tasapeliin, kun Kane ja Undertaker selättivät Austinin yhdessä.


title: Breakdown: In Your House

text: Tärkein riita tapahtuman taustalla oli Steve Austinin ja Vince McMahonin välillä: McMahon ei halunnut Austinin olevan enää WWF:n mestari. McMahon vaikutti ennen tapahtumaa olevan kuitenkin myös Undertakeria ja Kanea vastaan, sillä 5. syyskuuta hän arvosteli heitä RAW Saturday Night -ohjelmassa. Seuraavana illan Sunday Night Heat -ohjelmassa McMahon pyysi painijoilta kuitenkin anteeksi ja paljasti, että Austin tulisi kohtaamaan tapahtumassa Kanen ja The Undertakerin Triple Threat -ottelussa. 14. syyskuuta McMahon lisäsi ottelulle ehdon, jonka mukaan Undertaker ja Kane eivät voisi selättää toisiaan ottelussa. Seuraavan viikon RAW is WAR -ohjelmassa 21. syyskuuta The Undertaker ja Kane voittivat Steve Austinin ja Billy Gunnin. Ottelun jälkeen Austin löi Kanea ja UnderTakeria tuolilla.


title: Breakdown: In Your House

text: Toinen tapahtuman taustalla oleva kiista oli Ken Shamrockin, The Rockin ja Mankindin välillä. 21. syyskuuta, RAW is WAR:ssa, he painivat Triple Threat -ottelussa, jonka voittaja saisi mahdollisuuden otteluun WWF:n mestaruudesta. Ottelun aikana McMahon, The Undertaker ja Kane tulivat kehään ja pahoinpitelivät kaikki kolme painijaa. Koska ottelu päättyi tuloksettomana, sovittiin uusintaottelu Shamrockin, Mankindin ja Rockin välille seuraavaan Breakdown-tapahtumaan. Myöhemmin Sunday Night Heatissa ilmoitettiin, että ottelutyypin tulee olla Triple Threat Steel Cage -ottelu.


title: Saraste

text: Saraste on vuonna 2005 perustettu kristillinen, rockmusiikkia soittava nykyään helsinkiläinen yhtye. Yhtye julkaisi vuonna 2009 ensimmäisen kokopitkän albuminsa, mutta on julkaissut ennen sitä jo kaksi EP-levyä: "EP 2006" (2006) ja "Kolmannen aamun ihme" (2007) sekä yhden demon. Vuonna 2009 julkaistu "Kolme yötä hautausmaalla ja muita tarinoita" oli Suomen virallisella top 40 -listalla ilmestymisviikollaan sijalla 25.


title: HMS A.6

text: HMS A.6 oli Britannian Kuninkaallisen laivaston A-luokan sukellusvene.


title: HMS A.6

text: Alus tilattiin Vickers, Sons & Maximilta Barrow-in-Furnessista osana vuosien 1903-1904 laivasto-ohjelmaa. Sen köli laskettiin 1. syyskuuta 1903 ja alus laskettiin vesille 3. maaliskuuta 1904. Se valmistui 23. maaliskuuta 1905.


title: HMS A.6

text: Alus myytiin romutettavaksi 8. lokakuuta 1920.


title: Dm1

text: Dm1 oli sarjamerkintä Valtionrautateiden dieselmoottorivaunulle, joka valmistui Pasilan konepajalta heinäkuussa 1935. Se sai numeron 16 ja jäi sarjan ainoaksi yksilöksi. Se oli Valtionrautateiden ensimmäinen mekaanisella voimansiirrolla varustettu dieselmoottorivaunu; aikaisemmissa dieselmoottorivaunuissa oli käytetty sähköistä voimansiirtoa.


title: Dm1

text: Dm1 oli sijoitettuna Tampereelle, Seinäjoelle, Kouvolaan, Joensuuhun, Riihimäelle ja Lappeenrantaan ja liikennöi useilla rataosilla näiltä varikoilta käsin. Dm1 hylättiin vuonna 1955 ja muutettiin virkavaunuksi A26.


title: Susan Saint James

text: Susan Saint James (synt. Susan Jane Miller, s. 14. elokuuta 1946 Los Angeles, Kalifornia) on yhdysvaltalainen näyttelijä. Hän näytteli Kate McArdlea tilannekomediasarjassa "Kate & Allie" vuosina 1984–1989. Roolistaan hän oli kahdesti ehdolla Emmy-palkinnon saajaksi. Emmyn Saint James sai vuonna 1969 roolistaan Peggy Maxwellina televisiosarjassa "Pelin henki".


title: Susan Saint James

text: Saint James on ollut kolme kertaa naimisissa. Hänen nykyinen aviopuolisonsa on NBC Sportsin toimitusjohtaja Dick Ebersol. Saint James sai tähden Hollywood Walk of Famelle vuonna 2008.


title: Printtivaara

text: Printtivaara on vaara Rovaniemellä. Se sijaitsee Pöykkölän takana noin kuuden kilometrin päässä kaupungista. Vaaran takana sijaitsee pieni lampi nimeltä Printtilampi. Printtivaaran läpi kulkee reitti polkupyöräilijöille ja kävelijöille sekä hiihtolatu talvisin.


title: Printtivaara

text: Pöykkölässä sijaitseva "Printtivaarantie" on nimetty vaaran mukaan.


title: Texasin kuvernööri

text: Texasin kuvernööri (engl. "governor of Texas") on Texasin hallituksen päämies. Hän on Texasin asevoimien ylipäällikkö, ja hänellä on valta hyväksyä osavaltion lait tai hylätä ne veto-oikeudellaan. Nykyinen kuvernööri on republikaani Greg Abbott vuodesta 2015 lähtien.


title: 316 (täsmennyssivu)

text: 316 voi tarkoittaa:


title: Mustalaisleiri muuttaa taivaaseen

text:
Mustalaisleiri muuttaa taivaaseen () on vuonna 1975 ensi-iltansa saanut neuvostoliittolainen draamaelokuva, jonka ohjasi Emil Lotjanu. Elokuvan tarina sijoittuu 1900-luvun alun Bessarabiaan ja kertoo mustalaistyttö Raddan ja hevosvaras Zobarin dramaattisen rakkaustarinan.
Tarina perustuu Maksim Gorkin novelliin ”Makar Tšudra” () vuodelta 1892.


title: Mustalaisleiri muuttaa taivaaseen

text: Elokuva oli vuonna 1976 Neuvostoliiton katsotuin elokuva (64,9 miljoonaa myytyä lippua). Suomessa siitä tuli kaikkien aikojen eniten teatterikatsojia saanut neuvostoelokuva 186 768 katsojallaan.


title: Mustalaisleiri muuttaa taivaaseen

text: Elokuvan tarinaan ja musiikkiin perustuen on tehty Suomessa myös suosittuja musiikkiteatterinäytelmiä, muun muassa Jyväskylän kaupunginteatterissa (1988), Lappeenrannan kaupunginteatterissa (1997), Porvoon kesäteatterissa ja Lohjan teatterissa (2013).


title: Pääkallonpaikka

text: Pääkallonpaikka on suomalaisen kristillisen metalliyhtyeen HB viides pitkäsoitto. Se julkaistiin 4. syyskuuta 2010 Ristirock-tapahtumassa Tampereella. Pääkallonpaikka sijoittui Suomen virallisella listalla viidenneksi ilmestymisviikollaan 36/2010.


title: Perkeleitä

text: Perkeleitä on suomalaisen kristillisen metalliyhtyeen HB:n vuonna 2009 julkaisema single albumilta "Pääkallonpaikka". Se julkaistiin 13. marraskuuta 2009 Maata Näkyvissä-tapahtumassa Turussa.


title: Vishwanath Pratap Singh

text: Vishwanath Pratap Singh (, 25. kesäkuuta 1931 – 27. marraskuuta 2008) oli Intian kahdeksas pääministeri. Singh toimi virassa 2. joulukuuta 1989 – 10. marraskuuta 1990. Singh toimi myös maansa talous- ja puolustusministerinä.


title: Ristirock

text:
Ristirock on vuosittain Tampereella järjestettävä kristillinen tapahtuma. Yksipäiväinen tapahtuma on järjestetty ainakin Tampere Areenalla ja Tullikamarin Pakkahuoneella . Tapahtumaa on järjestetty vuodesta 1983. Tapahtumaan kuuluu myös messu, joka on monesti järjestetty Kalevan kirkossa. Vuonna 2015 messu järjestettiin Tullikamarin Pakkahuoneella. Tapahtuman järjestäjä on Tampereen evankelisluterilaiset seurakunnat. Tapahtuman tuotolla on tuettu muun muassa Kirkon ulkomaanapua, lähetysjärjestöjä ja nuorten mielenterveystyötä.
Tapahtuman kotisivut


title: Luca Sbisa

text: Luca Sbisa (s. 30. tammikuuta 1990 Ozieri, Italia) on sveitsiläinen jääkiekkopuolustaja, joka edustaa NHL-joukkue Vegas Golden Knightsia. Hänen vahvuutensa ovat kiekollisessa pelissä ja tarvittaessa isokokoinen Sbisa osaa myös tapella. Hänen palkkansa caphit on 2,175,000 dollaria.


title: Luca Sbisa

text: Sbisa syntyi Ozierin kaupungissa Italian Sardiniassa. Hänen perheensä muutti pieneen Oberägerin kaupunkiin Sveitsiin Sbisan ollessa vuoden vanha.


title: Luca Sbisa

text: Sbisan kasvattajaseura on EV Zug. Hän pelasi ensimmäiset miesten pelinsä jo 16-vuotiaana kaudella 2006–2007, jolloin Sbisa edusti EHC Seeweniä Sveitsin kolmanneksi korkeimmalla sarjatasolla 1. ligassa. Hän pelasi samalla kaudella myös ensimmäiset pääsarjaottelunsa Nationalliga A:ssa, jossa Sbisa edusti kasvattajaseuraansa EV Zugia seitsemän runkosarjaottelun sekä yhden playoff-ottelun verran.


title: Luca Sbisa

text: Kesällä 2007 WHL-joukkue Lethbridge Hurricanes varasi Sbisan 68. pelaajana CHL Import Draftissa. Hän siirtyi joukkueeseen kaudeksi 2007–2008. Sbisa oli tehoilla 6+27=33 joukkueen toiseksi tehokkain puolustaja Ben Wrightin jälkeen. Hän oli Red Deer Rebelsin Juraj Valachin kanssa WHL:n toiseksi tehokkain eurooppalaispuolustaja Saskatoon Bladesin Jyri Niemen jälkeen.


title: Luca Sbisa

text: Ensimmäisen WHL-kautensa jälkeen Sbisa varattiin Philadelphia Flyersiin ensimmäisellä kierroksella numerolla 19 . Hän teki joukkueen kanssa kolmivuotisen tulokassopimuksen lokakuussa 2008. Sbisa pelasi kauden 2008–2009 aikana 39 NHL-ottelua tehoin 0+7=7. Hän palasi kesken kauden takaisin Hurricanesiin, jota hän edusti loppukauden ajan. Sbisa kuitenkin nähtiin Flyersin paidassa vielä yhdessä playoff-ottelussa keväällä 2009. Hän pelasi kauden aikana myös kaksi ottelua AHL-joukkue Philadelphia Phantomsissa.


title: Luca Sbisa

text: Sbisa oli osa suurta Chris Pronger -kauppaa, joka tehtiin ennen . Sbisa kaupattiin Joffrey Lupulin sekä vuosien 2009 ja ensimmäisen kierroksen varausvuorojen kanssa Anaheim Ducksiin vaihdossa Prongeriin ja Ryan Dingleen. Sbisa aloitti kauden 2009–2010 Ducksissa, mutta hän palasi taas WHL:ään kahdeksan pelaamansa ottelun jälkeen. Tammikuussa 2010 Sbisan WHL-seura vaihtui Lethbridge Hurricanesista Portland Winterhawksiin.


title: Luca Sbisa

text: Kauden 2010–2011 Sbisa aloitti Anaheim Ducksissa. Kauden aikana hän pystyi vakiinnuttamaan paikkansa joukkueen kokoonpanossa. Kauden jälkeen hänet palkittiin 4-vuotisella, 8,7 miljoonan dollarin jatkosopimuksella.


title: Luca Sbisa

text: Vuoden 2014 Sbisa kaupattiin yhdessä Nick Boninon sekä 1. ja 3. kierroksen varausvuorojen kanssa Anaheim Ducksista Vancouver Canucksiin vaihdossa Ryan Kesleriin ja 3. kierroksen varausvuoroon vuoden 2015 .


title: Luca Sbisa

text: Sbisa edusti Sveitsiä Vancouverin olympiakisoissa 2010 ja vuoden 2011 MM-kilpailuissa. Hän pelasi myös alle 20-vuotiaiden MM-kilpailuissa vuosina 2008 ja 2010. Vuoden 2010 turnauksessa Sbisa toimi Sveitsin kapteenina. Tuolloin joukkue sijoittui neljänneksi.


title: Audrey Meadows

text: Audrey Meadows (synt. Audrey Cotter 8. helmikuuta 1922 Wuchang, Kiina – 3. helmikuuta 1996 Los Angeles, Kalifornia, Yhdysvallat) oli yhdysvaltalainen näyttelijä. Hän näytteli muun muassa Alice Kramdenia televisiosarjassa "The Honeymooners", mistä roolista hän sai Emmy-palkinnon vuonna 1954.


title: Audrey Meadows

text: Meadowsin syntymäpaikasta ei ole täyttä selvyyttä: joidenkin lähteiden mukaan hän syntyi Kiinassa, ja toisten lähteiden mukaan New Yorkissa Yhdysvalloissa. Audrey Meadowsin sisar oli näyttelijä Jayne Meadows.


title: Audrey Meadows

text: Meadows kuoli keuhkosyöpään vuonna 1996. Hänellä on tähti Hollywood Walk of Famella.


title: Chilen kaivosonnettomuus 2010

text: Chilen kaivosonnettomuus tapahtui 5. elokuuta 2010 "San Josén" kupari- ja kultakaivoksessa. Kaivosonnettomuus sai alkunsa, kun kaivos romahti elokuun alussa jättäen 33 kaivostyöläistä loukkuun noin 700 metriä maanpinnan alapuolelle. San Josén kaivos sijaitsee Chilen pohjoisosassa, noin 45 kilometriä pohjoiseen Copiapón kaupungista. Kaivoksen tiedettiin jo ennen onnettomuutta olevan vaarallinen, ja se oli aiheuttanut aikaisemmin yhden kuolemantapauksen.


title: Chilen kaivosonnettomuus 2010

text:
Sortuma tapahtui 5. elokuuta 2010 noin kello 14.00 paikallista aikaa. Pelastustoimet aloitettiin 6. elokuuta ja samana päivänä julkistettiin loukkuun jääneiden kaivostyöläisten nimet. Yhtä bolivialaista lukuun ottamatta kaikki kaivostyöläiset ovat chileläisiä. Kaivoksessa tapahtui toinen romahdus 7. elokuuta, kun pelastajat joutuivat käyttämään raskasta kalustoa yrittäessään saada loukkuun jääneisiin kaivostyöläisiin yhteyttä tuuletuskanavan kautta. Romahtaneeseen kaivokseen porattiin kapeita porausreikiä mahdollisesti eloon jääneiden paikallistamiseksi. 19. elokuuta yksi pora saavutti paikan, jossa kaivostyöläisten oletettiin olevan loukussa, mutta heitä ei onnistuttu paikantamaan.
Toinen pora saavutti 22. elokuuta 07.15 paikallista aikaa 688 metrin syvyydessä paikan noin 20 metrin päässä turvahuoneesta, johon kaivostyöläisten uskottiin menneen turvaan. Kaivostyöläiset kiinnittivät nopeasti poraan viestejä ilmoittaen olevansa elossa. Kello 15.17 presidentti Sebastián Piñera näytti medialle kaivostyöläisten lähettämän viestin, joka osoitti heidän olevan elossa. Elokuun lopussa kaivosmiehille ilmoitettiin, että heidän pelastamisensa saattaa viedä kuukausia. Maan terveysministerin mukaan miehille välitettiin viesti, että heidät pyritään saamaan pois kaivoksen uumenista ennen joulua.


title: Chilen kaivosonnettomuus 2010

text: Pelastusreiän poraaminen alkoi 31. elokuuta. Kaivokseen porattiin kolmea halkaisijaltaan puolen metrin pelastustunnelia kolmella erilaisella poralla, joista Schramm T130XD -poralla tehty tunneli "B" saavutti loukkoon jääneet 9. lokakuuta klo 08.00 paikallista aikaa (14.00 EEST). Tällöin Strata 950 -poran kairaama tunneli "A" oli 598 metrissä ja pelastustunneli "C" 372 metrissä poralla RIG-421.


title: Chilen kaivosonnettomuus 2010

text: Kaivosmiesten nostamisen sortuneesta kavoksesta piti alkaa keskiviikkona 13. lokakuuta 2010 klo 00.00 paikallista aikaa (06.00 EEST), mutta nosto päätettiinkin aloittaa jo tiistaina 12. lokakuuta klo 18.00 paikallista aikaa (keskiyöllä EEST). Aikataulun aikaistamisesta kertoi Chilen kaivosministeri. Pelastusoperaatiota jouduttiin lykkäämään yön mittaan pelastuskapselin ja viestintäjärjestelmien testauksen vuoksi. Lisäksi BBC:n tietojen mukaan pelastuskapselin ovi vahingoittui, kun se laskettiin koemielessä tunneliin. Pelastuskapseli, kutsumanimeltään "Fénix 2", toimi koko operaation ajan suunnitelmien mukaan. Kapselin saaminen alas kesti lopulta noin 25 minuuttia ja ylös 15 minuuttia. Aluksi kapseli saatiin alas ja ylös noin tunnissa. Ajat lyhenivät huomattavasti operaation edetessä.


title: Chilen kaivosonnettomuus 2010

text: Pelastuminen oli teknologisen kehityksen ansiota. 25 vuotta sitten vastaavasta loukusta olisi ollut mahdotonta pelastaa ketään missäänpäin maailmaa.


title: Chilen kaivosonnettomuus 2010

text: Kaivosmiesten pelastusoperaatio aloitettiin puoliltaöin Suomen aikaa. Ensimmäinen pelastaja laskettiin kaivosmiesten luo 12. lokakuuta 23.19 paikallista aikaa. Hän saapui kaivosmiesten luo 23.36 paikallista aikaa.


title: Chilen kaivosonnettomuus 2010

text: Viimeinen kaivoksessa loukussa olleista miehistä saatiin 14. lokakuuta 3.56 Suomen aikaa turvallisesti maan pinnalle. Miehet olivat suhteellisen hyvässä kunnossa. Maan alle jäi vielä kuusi pelastusmiestä.


title: Chilen kaivosonnettomuus 2010

text: Kaivosmiehet ovat sopineet, että kaikki heidän saamansa tulot haastatteluista ja elokuva- ja kirjasopimuksista säätiöidään ja varat jaetaan tasan heidän keskensä. Victor Segovia alkoi kaivoksessa kirjoittaa kokemuksia ja tapahtumia muistiin tavoitteena kirja. Hänen arvellaan saavan kustannussopimuksen.


title: Chilen kaivosonnettomuus 2010

text: Kukin miehistä sai kaivoksen johdolta 7666 euron korvauksen heti pelastumisensa jälkeen. He saivat monilta lehditä yksinoikeudella tehdyistä haastatteluista saman verran. Marraskuussa 2010 kaivosmiehet osallistuivat Los Angelesissa CNN:n erikoisohjelmaan. Joulukuussa 2010 miehet olivat Old Trafford-jalkapallostadionilla Englannissa juhlavieraina seuraamassa kun Manchester United ja Arsenal pelasivat. Tammikuussa 2011 he olivat perheineen Disneyworldissä, helmikuussa Israelissa hallituksen kutsusta ja kesäkuussa 2011 Kreikassa paikallisen kaivosyhtiön vieraina.


title: Chilen kaivosonnettomuus 2010

text: Heinäkuuhun 2011 mennessä puolet miehistä on työkyvyttömiä fyysisten ja psyykkisten vaivojen takia, he kärsivät pahoista nukkumisvaikeiksista. Osa on etsinyt muuta työtä, osa hakee varhaiseläkettä ja neljä on palannut kaivostyöhön, joka on tosin yli puolen ryhmän suunnitelmissa. Kesäkuussa 2011 miehistä 31 nosti yhteiskanteen Chilen valtiota vastaan saadakseen heille kullekin luvatut 380 000 euron korvaukset.


title: Chilen kaivosonnettomuus 2010

text: Elvistä ihaileva Edison Peña (12. pelastettu) on päässyt tutustumaan Gracelandiin ja on juossut New Yorkin ja Tokion maratonit. Hän ei vieläkään uskalla sammuttaa valoja mennessään nukkumaan ja hänellä on ollut alkoholiongelma.


title: Chilen kaivosonnettomuus 2010

text: Alex Vega (10. pelastettu) aiheutti ihmetystä rakennettuaan kotinsa ympärille korkean aidan.


title: Chilen kaivosonnettomuus 2010

text: Yonni Barrios (21. pelastettu) on ollut harmissaan, kun uutisissa kerrottiin hänen vaimostaan ja rakastajattarestaan odottamassa hänen pelastumistaan. Omien sanojensa mukaan hän on asunut jo vuosia jälkimmäisen kanssa ja ollut asumuserossa vaimostaan. Hänellä on myös todettu pölykeuhko.


title: Chilen kaivosonnettomuus 2010

text: Ryhmän bolivialainen Carlos Mamani (4. pelastettu) valittiin kotimaassaan "Vuoden henkilöksi", mutta joutui palaamaan Chileen koska ei saanut töitä Boliviassa.


title: Chilen kaivosonnettomuus 2010

text: Osmán Araya (6.) ja Dario Segovia (20.) ovat aloittaneet vihanneskauppiaina ja ovat uuteen työhönsä tyytyväisiä.


title: Chilen kaivosonnettomuus 2010

text: Mario Sepúlveda (2. pelastettu) on menestynyt parhaiten, hän on perustanut vaimonsa kanssa yhtiön ja kulkee puhumassa kaivosturvallisuudesta ympäri maailmaa.


title: Chilen kaivosonnettomuus 2010

text: Pelastuneet ovat myyneet elokuvaoikeudet tarinastaan nimekkäälle Hollywood-ohjaajalle.


title: Chilen kaivosonnettomuus 2010

text: Elokuun alussa 2011 avattiin Washingtonissa Yhdysvalloissa museo, jossa on esillä kaivosonnettomuuteen liittyvää tavaraa.


title: Tom Gladdis

text: Tomb Gladdis (s. 24. helmikuuta 1991 Isle of Wight) on brittiläinen Formula 2 -sarjassa ajava moottoriurheilija. Hän aloitti uransa vuonna 2007 Formula BMW -sarjassa ja siirtyi 2008 Star Mazda Championshipiin. Kaudeksi 2009 Gladdis siirtyi Formula 2 -sarjaan.


title: Roman Josi

text: Roman Josi (s. 1. kesäkuuta 1990 Bern, Sveitsi) on sveitsiläinen jääkiekkopuolustaja, joka pelaa NHL-joukkue Nashville Predatorsissa. Joukkue varasi hänet toisella kierroksella 38. pelaajana . All-round -puolustajalla on hyvä pelikäsitys, syöttötaito ja laukaus.


title: Roman Josi

text: Josi on kotikaupunkinsa joukkueen SC Bernin kasvatti. Hän pelasi joukkueessa ensimmäiset Nationalliga A:n ottelunsa vain 16-vuotiaana kaudella 2006–2007, jolloin Josi pelasi liigassa kolme ottelua antaen yhden syöttöpisteen. Hän pelasi tuon kauden vielä Elite Junioren A:ssa, jossa Josi oli tehoilla 14+16=30 puolustajien pistepörssin toinen ZSC Lionsin Lorenz Kiezlen jälkeen.


title: Roman Josi

text: Tulokaskausi 2007–2008 toi Josille Nationalliga A:n runkosarjassa 35 ottelussa tehot 2+6=8. Kesällä 2008 Nashville Predators varasi hänet toisella kierroksella numerolla 38. Koska SC Bern voitti kauden 2007–2008 runkosarjan, niin joukkue sai pelata kaudella 2008–2009 Mestarien liigassa. Josi teki siellä neljässä ottelussa yhden maalin. Nationalligan nimestä National League A:ksi vaihtuneen sarjan puolella hän teki läpimurtonsa tehdessään 42 ottelussa tehot 7+17=24. Josi oli Bernin tehokkain puolustaja Travis Rochen jälkeen. Hän vahvisti myös joukkueen A-nuoria kevään 2009 pudotuspeleissä, jotka päättyivät mestaruuteen.


title: Roman Josi

text: Kaudella 2009–2010 Josi pelasi loukkaantumisten takia vain 26 runkosarjaottelua, mutta hän teki niihin verrattuna hyvät tehot 9+12=21. Josi oli jälleen joukkueensa toiseksi tehokkain puolustaja Rochen jälkeen, mutta hän oli kuitenkin Bernin puolustajista paras maalintekijä. Josi sijoittui National League A:n puolustajien maalipörssissä viidenneksi. Kevään 2010 playoffeissa hän oli tehoilla 6+7=13 tehokkain puolustaja sekä Bernin kolmanneksi paras pistemies Ivo Rüthemannin ja Jean-Pierre Vigierin jälkeen. Heidän edellään pudotuspelien pistepörssissä oli vain Genève-Servette HC:n Tony Salmelainen. Josi voitti kauden päätteeksi Sveitsin-mestaruuden. KHL-joukkue Lokomotiv Jaroslavl varasi hänet 95. pelaajana kesällä .


title: Roman Josi

text: Toukokuussa 2010 Josi teki kolmivuotisen tulokassopimuksen Nashville Predatorsin kanssa. Hän pelasi kauden 2010–2011 kokonaan sen farmijoukkue Milwaukee Admiralsissa, AHL:ssä, jonka tehokkain puolustaja Josi oli tehoilla 6+34=40. Hän aloitti farmissa myös kauden 2011–2012, mutta Josi nostettiin viiden siellä pelatun ottelun jälkeen Predatorsiin marraskuussa 2011 ja on pelannut tuosta lähtien vain ylhäällä NHL:ssä. Hän teki NHL-uransa avausmaalin 10. joulukuuta 2011 ylivoimalla vieraissa Anaheim Ducksin Dan Ellisin taakse.


title: Roman Josi

text: Josi pelasi ensimmäistä kertaa miesten MM-kilpailuissa jo 18-vuotiaana vuonna 2009. Vuoden 2013 MM-turnauksessa Sveitsi voitti MM-hopeaa, ensimmäisen jääkiekon MM-mitalinsa miesten turnauksissa sitten vuoden 1953, ja yhdeksän tehopistettä kymmenessä ottelussa tehnyt Josi valittiin turnauksen parhaaksi puolustajaksi sekä arvokkaimmaksi pelaajaksi. Josi oli voittamassa MM-hopeaa myös vuoden 2018 MM-kilpailuissa.


title: Roman Josi

text: Alle 20-vuotiaiden MM-kilpailuissa Josi pelasi peräti neljä kertaa. Hän oli vuoden 2007 turnauksessa vain 16-vuotias. Vuonna 2008 Sveitsi putosi pääsarjasta seuraavaksi vuodeksi I-divisioonaan. Joukkue kuitenkin voitti I-divisioonan A-lohkon kultaa ja nousi taas seuraavaksi vuodeksi pääsarjaan. Josi oli tehoilla 2+2=4 alle 20-vuotiaiden I-divisioonan turnauksessa Sveitsin tehokkain puolustaja Yannick Blaserin kanssa. Hänet valittiin A-lohkon parhaaksi puolustajaksi. Vuoden 2010 turnaukseen Sveitsi palasi nousijajoukkueena, mutta joukkueen kisat päättyivät neljänteen sijaan. Josi toimi Sveitsin varakapteenina.


title: Roman Josi

text: Josi pelasi myös alle 18-vuotiaiden MM-kilpailuissa vuosina 2007 ja 2008. Vuoden 2008 turnauksessa hän oli tehoilla 1+4=5 Sveitsin tehokkain puolustaja Patrick Geeringin kanssa ja valittiin joukkueen top-3-pelaajaksi.


title: TBD

text: TBD voi tarkoittaa:


title: Tu disais quoi?

text: Tu disais quoi? on M Group-yhtyeen toinen studioalbumi ja se julkaistiin vuonna 1997.


title: Kathryn D. Sullivan

text: Kathryn Dwyer Sullivan (s. 3. lokakuuta 1951 Paterson, New Jersey) on yhdysvaltalainen geologi ja entinen NASAn astronautti. Hän osallistui kolmelle avaruussukkulalennolle suorittaen ensimmäisenä yhdysvaltalaisena naisena avaruuskävelyn.Sullivan palveli merentutkimusupseerina Yhdysvaltain laivaston reservissä kommodorina. Hän erosi vuonna 1993 NASAsta saatuaan nimityksen NOAA:n päätiedemieheksi.


title: Kathryn D. Sullivan

text: Sullivan suoitti avaruuskävelyn avaruussukkula Challengerin lennolla STS-41-G 11. lokakuuta 1984. Avaruuskävely kesti 3 tuntia 29 minuuttia. Hän osallistui myös avaruussukkulalennoille STS-31 (1990) ja STS-45 (1992). Hän on viettänyt 532 tuntia avaruudessa.


title: Kathryn D. Sullivan

text: NASAsta lähdön jälkeen Sullivan toimi COSI Columbus -tiedekeskuksen puheenjohtajana ja toimitusjohtajana Columbuksessa, Ohiossa. Nykyään hän toimii Ohion valtionyliopiston Battelle Memorial Instituten Center for Mathematics and Science Education Policyn johtajana ja COSIn vapaaehtoisena tieteellisenä avustajana. Presidentti Bush nimitti hänet vuonna 2004 National Science Boardin jäseneksi.


title: Kathryn D. Sullivan

text: Vuonna 2004 Sullivan nimettiin Astronaut Hall of Fameen.


title: Kathryn D. Sullivan

text: Vuonna 2009 Sullivan valittiin kolmivuotiskaudelle American Association for the Advancement of Scienceen (General Interest in Science and Engineering).


title: Agalaktia

text: Agalaktia tarkoittaa maidon erittämättömyyttä tai viallista eritystä synnytyksen jälkeen. Sairaus esiintyy usein Sheehanin syndrooman yhteydessä. Agalaktian oletetaan johtuvan geneettisistä syistä eikä parannuskeinoa tunneta. Sairautta esiintyy myös muillakin nisäkkäillä kuin ihmisillä, esimerkiksi sioilla. Sioilla agalaktialle altistavia tekijöitä ovat mm. vanhuus, vesipula ja ylipaino.


title: Mission: Impossible – Ghost Protocol

text: Mission: Impossible – Ghost Protocol (myös Mission: Impossible IV) on joulukuussa 2011 ensi-iltansa saanut toimintaelokuva, jonka on ohjannut Brad Bird. Elokuva on neljäs elokuva, joka pohjautuu televisiosarjaan "Vaarallinen tehtävä". J. J. Abrams, joka ohjasi elokuvasarjan kolmannen osan, käsikirjoitti elokuvan yhdessä "Alias"-televisiosarjan käsikirjoittajien Andre Nemecin ja Josh Appelbaumin kanssa. Abrams myös tuotti elokuvan yhdessä pääosanäyttelijä Tom Cruisen ja Paula Wagnerin kanssa.


title: Canon EOS-1Ds

text: Canon EOS-1Ds on japanilaisyhtiö Canonin valmistama digitaalinen järjestelmäkamera. Kameramallin seuraaja on Canon EOS-1Ds Mark II. Kamera on yhteensopiva EF-objektiivien kanssa.


title: Canon EOS-1Ds Mark II

text: Canon EOS-1Ds Mark II on japanilaisyhtiö Canonin valmistama digitaalinen järjestelmäkamera. Kamera on Canon EOS-1Ds -mallin seuraaja. Kamera on yhteensopiva EF-objektiivien kanssa.


title: NIC-maa

text: NIC-maa eli nopeasti teollistunut maa on sosiologien ja yhteiskunta- ja politiikantutkijoiden käyttämä termi eri maista ympäri maailman. Yhteistä näille maille on että ne eivät ole saavuttaneet vielä kehittyneen maan statusta, mutta nopean taloudellisen ja yhteiskunnallisen kehityksensä ansiosta ne myös eroavat huomattavasti suurimmasta osasta kehitysmaista. NIC on lyhenne sanasta "Newly industrialized country".


title: NIC-maa

text: Termiä käytettiin ensimmäistä kertaa 1970-luvulla kuvaamaan Etelä-Korean, Hongkongin, Singaporen ja Taiwanin nopeaa kehitystä kehitysmaista kehittyneiksi maiksi.(katso Aasian tiikerit). Nykyään NIC-maiksi lasketaan yleensä Brasilia, Etelä-Afrikka, Filippiinit, Intia, Kiina, Malesia, Meksiko, Thaimaa ja Turkki.


title: Prince Rupertin lentoasema

text: Prince Rupertin lentoasema (, ) on Digbysaarella, Prince Rupertin kaupungin lähistöllä, Brittiläisessä Kolumbiassa sijaitseva lentoasema. Digbysaarelta on säännöllinen lauttayhteys Prince Rupertin keskustaan.


title: Prince Rupertin lentoasema

text: Vuonna 2009 Prince Rupertin lentoasemalle suoritettiin 5 214 laskeutumista ja nousua. 58 076 matkustajaa kulki lentoaseman kautta.


title: Prince Rupertin lentoasema

text: Ennen lentoaseman rakentamista Catalina-lentoveneet laskeutuivat Seal Coven lentosatamaan. Lentosatamasta oli säännöllisiä vuoroja Sandspitin lentoasemalle, josta matkustajat pääsivät jatkamaan Vancouveriin ja edelleen muualle Kanadaan. Seal Coven lentosatama on edelleen käytössä, ja sieltä operoivat nykyisin North Pacific Seaplanes, Inland Air ja Vancouver Island Helicopters.


title: Prince Rupertin lentoasema

text: Vuosien 1951–1955 välillä liikenneministeriön tutkimuksissa Prince Rupertin alueella havaittiin, ettei mannermaalle olisi mahdollista rakentaa lentoasemaa maaston korkeuserojen johdosta. Lentoasema päätettiin rakentaa Digbysaarelle, josta olisi lauttayhteys kaupunkiin. Alue oli kuitenkin lähes suomaista keidasrämeä, josta kuljetettiin turvetta pois 3–3,5 metrin syvyydeltä. Noin 700 kuutiometriä kivimurskaa tuotiin alueelle, joka muodosti lentoaseman perustukset. Lentoasemaa rakennettiin vuosien 1957–1959 aikana, ja vuonna 1961 Transport Canada avasi lentoaseman virallisesti matkustajaliikenteelle. Seuraavana vuonna valmistuivat terminaalirakennus, ILS-järjestelmä ja henkilökunnan asuinrakennukset.


title: Cottesmore

text: Cottesmore tarkoittaa muun muassa seuraavia:


title: Fonio

text: Fonio ("Digitaria exilis" ja "Digitaria iburua") on heinäkasvi, jonka siemeniä käytetään viljana. Sitä kutsutaan joskus hirssiksi, vaikka se muistuttaa enemmän durraa.


title: Fonio

text: Foniakasvi kasvaa noin 50 cm korkeaksi. Se kukkii jo 6-8 viikkoa kylvämisestä.


title: Fonio

text: Foniota viljellään Afrikan savannialueilla, Kap Verdeltä Tšad-järvelle, etenkin Malissa, Burkina Fasossa, Guineassa ja Nigeriassa. Se on levinnyt orjien mukana myös Keski-Amerikkaan, Dominikaaniseen tasavaltaan.


title: Fonio

text: Foniota suositaan alueilla, joilla maa pysyy viljelykelpoisena vain lyhyen aikaa, sillä se kypsyy sadonkorjuuvaiheeseen 2-3 kuukautta kuukautta kylvämisestä. Siksi se ehtii tuottaa satoa ennen kuivan kauden alkamista puoliaavikollakin.


title: Fonio

text: Foniosta tehdään puuroja, couscousia, leipää ja olutta. Maku muistuttaa riisiä.


title: Camulos

text: Camulos tai Camulus oli Galliassa ja Britanniassa palvottu kelttien sodanjumala.


title: Camulos

text: Camulodunon eli roomalaisittain Camulodunum (nykyinen Colchesterin kaupunki) sai nimensä Camuloksen mukaan. Roomalaiset samaistivat kelttijumalan omaan Mars-jumalaansa.


title: Ip Man (elokuva)

text: Ip Man () on vuonna 2008 valmistunut elokuva, joka perustuu löyhästi Wing Chunin suurmestarin Ip Manin elämään. Yksi hänen oppilaistaan oli Bruce Lee. Elokuva keskittyy Ipin elämään Foshanin kaupungissa Toisen Kiinan–Japanin sodan aikana. Elokuvan ohjasi Wilson Yip ja pääosaa näyttelee Donnie Yen. Taistelukohtausten koreografiasta vastasi Sammo Hung.


title: Ip Man (elokuva)

text: Elokuvalle on tehty jatko-osa nimellä "Ip Man 2".


title: Ip Man (elokuva)

text: IP-man 3 elokuva julkistettiin Kiinassa loppuvuodesta 2015.


title: Ip Man (elokuva)

text: Elokuva sai alkunsa vuonna 1998, kun Jefrey Lau ja Corey Yuen keskustelivat ideasta tehdä elokuva Bruce Leen opettajasta. Suunnitellun elokuvan tuottamisesta vastannut studio kuitenkin lopetti toimintansa eivätkä suunnitelmat edenneet pidemmälle. Tuottaja Raymond Wong päätti toteuttaa oman version elokuvasta ja lähetti ryhmän Foshaniin tutkimaan Ipin elämän vaiheita. Elokuva kuvattiin Shanghaissa ja se sai ensi-iltansa Pekingissä 10. joulukuuta 2008. Elokuva tuotti yli 21 miljoonaa dollaria huolimatta siitä, ettei se päässyt levitykseen Pohjois-Amerikassa eikä suuressa osassa Eurooppaa.


title: Static Impulse

text: Static Impulse on Dream Theater-yhtyeen laulajana tunnetun James LaBrien toinen sooloalbumi. Albumi julkaistiin InsideOutin kautta 27. syyskuuta Euroopassa ja 28. syyskuuta Yhdysvalloissa. Albumin julkaisun myötä suunniteltu kuukauden mittainen kiertue Pohjois-Amerikassa jouduttiin peruuttamaan ongelmien vuoksi.


title: Oikeus koulutukseen

text: Oikeus koulutukseen on yksi ihmisoikeuksista. Oikeus koulutukseen tarkoittaa kaikille lapsille vapaata pääsyä pakolliseen perusopetukseen, velvollisuutta tarjota pääsyä toisen asteen koulutukseen ja tasavertaista pääsyä jatkokoulutukseen. Lisäksi henkilöille, joilla ei ole ollut mahdollisuutta osallistua perusopetukseen, on tarjottava mahdollisuutta koulutukseen. Oikeus koulutukseen sisältää myös velvollisuuden torjua syrjintä koulutuksen kaikilla tasoilla ja jatkuvasti parantaa koulutuksen laatua.


title: Oikeus koulutukseen

text: Oikeus koulutukseen perustuu Ihmisoikeuksien yleismaailmallinen julistuksen 26 artiklaan.


title: Derek Stepan

text: Derek Stepan (s. 18. kesäkuuta 1990 Hastings, Minnesota, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.


title: Derek Stepan

text: New York Rangers varasi Stepanin 51. pelaajana . Hän teki ensimmäisessä NHL-ottelussaan kolme maalia eli hattutempun. Hän edusti NHL:n työsulun ajan SM-liigassa pelaavaa Kuopion KalPaa.


title: Derek Stepan

text: Stepan voitti nuorten MM-kultaa vuonna 2010.


title: Derek Stepan

text: Stepan kävi high schoolia Shattuck-Saint Mary'sissa, jonka jääkiekkojoukkueessa hän pelasi vuosina 2006–2008. Stepan oli ensimmäisellä kaudellaan 38 osumallaan joukkueen paras maalintekijä ja toisella kaudella paras pistemies tehoilla 44+67=111. New York Rangers varasi hänet toisella kierroksella 51. pelaajana .


title: Derek Stepan

text: Vuodet 2008–2010 hän kävi Wisconsinin yliopistoa. Hän oli viimeisellä juniorikaudellaan 2009–2010 joukkueen paras pistemies tehoilla 12+42=54. Koko NCAA:n pistepörssissä hän sijoittui toiseksi Mainen yliopiston Gustav Nyquistin jälkeen.


title: Derek Stepan

text: Heinäkuussa 2010 Stepan teki Rangersin kanssa kolmivuotisen tulokassopimuksen ja osallistui Rangersin nuorten lupauksien leirille. Hyvin menneen syksyn harjoituskauden jälkeen Stepan sai paikan NHL-joukkueessa. Hän teki NHL-debyyttinsä kauden avausottelussa 9. lokakuuta 2010 Buffalo Sabresia vastaan ja teki ottelussa kypärätempun Ryan Millerin taakse 6–3-voitossa. Stepanista tuli Rangersin seurahistorian esimmäinen avausottelussaan hattutempun tehnyt pelaaja. Hän on vasta neljäs pelaaja NHL:n historiassa joka on tehnyt hattutempun debyyttissään, muut ovat Montreal Canadiensin Alex Smart (14. tammikuuta 1943), Quebec Nordiquesin Réal Cloutier (10. lokakuuta 1979) ja Dallas Starsin Fabian Brunnström (15. lokakuuta 2008). Stepan valittiin tammikuussa 2011 NHL:n tähdistöotteluun. Hän pelasi kaudella kaikissa Rangersin otteluissa runkosarjassa ja pudotuspeleissä tehoilla 21+24=45.


title: Kiharatöyhtönapsija

text: Kiharatöyhtönapsija ("Anairetes parulus") on Etelä-Amerikassa tavattava tyranneihin kuuluva varpuslintu.


title: Kiharatöyhtönapsija

text: Kooltaan kiharatöyhtönapsija on noin 11 cm. Selästään, siivistään ja pyrstöstään laji on väriltään harmaa. Pää on musta ja päässä on valkoisia viiruja. Päälaella on ohuiden kaartuvien höyhenien muodostama töyhtö, joka on naaraalla lyhyempi. Linnun kurkku ja rinta ovat valkoiset ja niissä on mustia pystyraitoja. Kiharatöyhtönapsijan vatsa on väritykseltään vaalean keltainen.


title: Kiharatöyhtönapsija

text: Kiharatöyhtönapsijan levinneisyysalue ulottuu Andeilla Kolumbian eteläosista Chileen. Lisäksi lajia tavataan Argentiinasta. Linnun elinympäristöä ovat metsien reunamaat ja pensaikot myös puurajan yläpuolella. Andeilla laji elää kosteammissa ympäristöissä kuin Chilen eteläosissa ja Argentiinassa, joissa lajia tavataan erityisesti pensaikkomailta. Kiharatöyhtönapsijan elinympäristöt sijaitsevat yleensä alle 3 500 metrin korkeudella merenpinnasta.


title: Kiharatöyhtönapsija

text: Kiharatöyhtönapsijat liikkuvat yleensä yksin, pareittain tai pieninä ryhminä. Ravintonaan laji käyttää pääasiassa hyönteisiä, joita se etsii puista tai pyydystää ilmasta. Ravintonsa linnut hankkivat yksinään tai pareittain ja puolustavat ravinnonhankintareviirejään muilta linnuilta hyvin voimakkaasti erityisesti talvella ja syksyllä.


title: Kiharatöyhtönapsija

text: Kiharatöyhtönapsijan pesä on kuppimainen ja lintu rakentaa sen pensaikkoon lähelle pientä puroa tai jokea. Naaras munii kahdesta kolmeen kermanväristä munaa.


title: Pellavahatikka

text: Pellavahatikka ("Spergula arvensis" ssp. "maxima") on yksivuotinen pellavapeltojen rikkaruoho. Suomesta alalaji on hävinnyt.


title: Pellavahatikka

text: Pellavahatikka kasvaa tavallisesti 40–70 cm korkeaksi. Kasvi on kalju tai niukkakarvainen ja se ei ole tahmea. Oljenvärisiä varsia on 1–5 kappaletta ja ne ovat paksuudeltaan jopa 3 mm paksuja. Varren nivelvälit ovat 8–15 cm. Vastakkain olevat lehdet ovat puoliliereitä, alta kouruisia, 4–6 cm pitkiä ja yhden millin levyisiä. Kukinto on melko niukkahaarainen. Valkoisen kukan verhiö ja teriö ovat viisilehtisiä. Terälehdet ovat verholehtiä hieman pitempiä. Pellavahatikka kukkii Suomessa heinä-syyskuussa. Kukinnon hedelmäperä on jopa 6 cm pitkä. Kärjestä avautuva kota on pallomainen ja väriltään keltainen. Siipipalteiset siemenet ovat 1,5–2 mm pitkiä, mustahkoja ja tiheään nuijakarvaisia.


title: Pellavahatikka

text: Pellavahatikka on yksi peltohatikan alalajeista. Suomessa tavataan myös kahta muuta sen alalajia: etelänpeltohatikkaa (ssp. "arvensis") ja pohjanpeltohatikkaa (ssp. "sativa"). Nämä ovat pellavahatikkaa pienempiä, väriltään vihreitä ja tahmeavartisia.


title: Pellavahatikka

text: Pellavahatikka on aikaisemmin ollut Euroopassa yleinen pellavapeltojen rikkakasvi, mutta on pellavanviljelyn vähenemisen myötä monin paikoin suuresti taantunut. Esimerkiksi Pohjoismaista se lähes hävinnyt kokonaan. Pellavahatikasta on tiedossa joitakin kasvupaikkoja Suomesta, muun muassa Ahvenanmaalta, Varsinais-Suomesta, Vaasasta ja Hailuodosta. Viimeiset havainnot ovat kuitenkin 1900-luvun alkupuolelta.


title: Pellavahatikka

text: Pellavahatikka kasvaa rikkakasvina pellavapelloilla. Lajin häviämisen syynä on ollut paitsi pellavan viljelyn väheneminen ja rikkakasvien torjunta, myös puhtaamman siemenviljan käyttö. Pellavahatikka ei Suomen oloissa pysty luontaisesti talvehtimaan, joten sen siemenet säilyivät talven yli vain talvehtimalla siemenviljan seassa sisätiloissa.


title: Omena (kaupunki)

text: Omena on pieni paikallishallinnoton alue Leelanaun piirikunnassa Michiganissa. Sen korkeus merenpinnasta on 184 metriä.


title: Omena (kaupunki)

text: Omenassa on pitänyt kesäasuntoa muun muassa Benjamin Grierson, Yhdysvaltain sisällissodan kenraali.


title: Omena (kaupunki)

text: Vuonna 2018 Omenassa pidettiin pormestarinvaalit, joissa valittiin 9-vuotias Sweet Tart -kissa, kaupungin uudeksi pormestariksi.


title: Norbert Wallez

text: Norbert Wallez (19. lokakuuta 1882 – 24. syyskuuta 1952) oli belgialainen katolinen pappi ja lehtimies. Hänet muistetaan ystävyyssuhteesta "Tintin seikkailuiden" luojan Hergén kanssa ja vaikutuksesta hänen tuotantoonsa 1920- ja 1930-lukujen taitteessa.


title: Norbert Wallez

text: Norbert Wallez syntyi vuonna 1882. Hän valmistui Leuvenin katolisesta yliopistosta. Vuonna 1906 Wallez vihittiin papiksi ja hän kouluttautui opettajaksi. Vuonna 1914 ensimmäisen maailmansodan puhjettua hän värväytyi vapaaehtoisesti Belgian armeijaan. Sodan jälkeen hän jatkoi opettamista Belgian oppilaitoksissa, kuten Monsin kauppakorkeakoulussa. Vuonna 1924 Mechelenin arkkipiispa Désiré-Joseph Mercier määräsi Wallezin konservatiivisen katolisen sanomalehden "Le Vingtième Sièclen" päätoimittajaksi.


title: Norbert Wallez

text: Vuonna 1923 ilmestyi Wallezin teos "Bélgique et Rhénanie. Quelques directives d'une politique", jossa hän toi ajatuksen Belgian ja Reininmaan katolisen liittovaltion perustamisesta vastavoimaksi protestanttiselle Preussille. Hänen äärikonservatiivinen ideologiansa sai vaikuttimensa Ranskan vastavallankumoukselliselta Action Françaiselta ja sen johtohahmoihin kuuluvalta Charles Maurrasilta. Wallez oli myös Italian fasistidiktaattorin Benito Mussolinin kannattaja. Vuonna 1932 hän tapasi Mussolinin Italiassa ja sai häneltä nimikirjoituksella merkityn muotokuvan. Wallez ripusti Mussolinin muotokuvan roikkumaan seinälle työhuoneessaan "Le Vingtième Sièclen" toimituksessa. Hän oli myös antikommunisti ja antisemitisti.


title: Norbert Wallez

text: Vuonna 1927 Hergé eli Georges Remi tuli töihin "Le Vingtième Sièclen" toimitukseen. Vuonna 1928 Hergé alkoi käsikirjoittaa ja piirtää sarjakuvia "Le Vingtième Sièclen" sisarjulkaisussa lastenlehti "Le Petit Vingtièmessä". Wallez antoi Hergélle ehdotuksen piirtää sarjakuvaa katolisesta lehtimiehestä, joka taistelee pahuutta vastaan hyvyyden puolesta. Vuonna 1929 "Le Petit Vingtièmessä" esiintyi ensimmäisen kerran lehtimies Tintti Hergén sarjakuvassa "Tintti Neuvostojen maassa". Wallezin pyynnöstä Hergé laittoi Tintin seikkailemaan Neuvosto-Venäjällä, Belgian Kongossa ja Yhdysvalloissa. Hergén kolme ensimmäistä "Tintin seikkailuiden" tarinaa saivat vaikuttimensa poliittiseen satiiriin Wallezin äärikonservatiivistista aatteista, mikä näkyy kommunistisen Neuvosto-Venäjän ja kapitalistisen Yhdysvaltain paheksunnassa sekä Euroopan maiden kolonialismin kannatuksessa. Vuonna 1932 Wallez vihki Hergén ja Germaine Kickensin avioliiton. Kickens oli Wallezin henkilökohtainen sihteeri "Le Vingtième Sièclen" toimituksessa.


title: Norbert Wallez

text: Vuonna 1933 Wallez poistui "Le Vingtième Sièclen" toimituksesta. Vuonna 1940 Saksa miehitti Belgian toisessa maailmansodassa ja Wallezista tuli äärioikeistolaisen Léon Degrellen kannattaja. Sodan jälkeen Wallezia syytettiin yhteistyöstä saksalaisten miehittäjien kanssa vuonna 1947. Hänet tuomittiin neljän vuoden vankeusrangaistukseen ja maksamaan 200 000 frangin sakot. Hän pysyi vankilassa Charleroissa vuoteen 1950 asti. Viimeisinä elinvuotisinaan hän ehti tavata Hergén ja hänen vaimonsa, minkä jälkeen hän kuoli vuonna 1952.


title: Craig Janney

text: Craig Harlan Janney (s. 26. syyskuuta 1967 Hartford, Connecticut, Yhdysvallat) on entinen ammattilaisjääkiekkoilija, joka pelasi uransa aikana 12 kautta NHL-liigassa. Janney oli pelipaikaltaan keskushyökkääjä, ja hänet tunnettiin erinomaisista kiekonkäsittelytaidoistaan, joiden ansiosta Janney saavutti lähes jokaisessa pelissään vähintään yhden tehopisteen. Boston Bruins varasi Janneyn ensimmäisen kierroksen 13. varauksena vuonna 1986.


title: Craig Janney

text: Ennen NHL-uraansa Janney pelasi Bostonin College-joukkueessa, Boston College Eaglesissa. Vuonna 1988 hän myös edusti Yhdysvaltojen jääkiekkomaajoukkuetta Calgaryn talviolympialaisissa. Joukkue sijoittui tuolloin kahdeksanneksi, ja Janney sai olympialaisissa yhteensä kuusi tehopistettä. Janney pelasi maajoukkueessa myös vuonna 1991 viimeisessä järjestetyssä Canada Cup-turnauksessa, jossa Yhdysvallat sijoittui toiseksi.


title: Craig Janney

text: Janneyn entinen vaimo Catherine on nykyään naimisissa Janneyn entisen ketjukaverin, Brendan Shanahanin kanssa. Vuonna 2007 Janney toimi myös CHL-liigassa pelaavan Lubbock Cotton Kingsin päävalmentajana, mutta jättäytyi pois kauden jälkeen.


title: Craig Janney

text: Janney selviytyi jokaisella pelatulla NHL-kaudellaan pudotuspeleihin, lukuun ottamatta viimeistä kauttaan, jonka hän pelasi Tampa Bay Lightningin ja New York Islandersin hyökkääjänä. Janney pääsi myös pelaamaan Stanley Cup-mestaruudesta ensimmäisellä NHL-kaudellaan Boston Bruinsin riveissä, mutta tuolloin Edmonton Oilers voitti loppuottelusarjan otteluvoitoin 4–0.


title: Craig Janney

text:
Craig Janney aloitti jääkiekkoilun NCAA-liigassa Bostonin collegejoukkueen, Boston College Eaglesin riveissä, jossa hän pelasi kaksi kautta.
Boston Bruins varasi Janneyn vuonna 1986 ensimmäisen kierroksen 13. varausnumerolla, ja Janney siirtyi NHL-liigaan seuraavaksi kaudeksi. Tulokaskaudellaan Janney pelasi kuitenkin vähäiset 15, tosin hyvillä tehoilla, sillä otteluissa Janney saalisti tehopisteet 7+9=16. Samalla kaudella Bruins selviytyi myös pudotuspelien kautta pelaamaan mestaruudesta, jossa se kuitenkin hävisi Edmonton Oilersille otteluvoitoin 4–0.
Parhaan kautensa Bruinsissa Janney pelasi pisteillä 26+66=92.


title: Craig Janney

text: Kaudelle 1992–93 Janney vaihtoi seuraa ja siirtyi pelaamaan St. Louis Bluesiin, jossa hänen ketjukaverinaan pelasi Brendan Shanahan, joka myöhemmin meni naimisiin Janneyn tulloisen vaimon Catherinen kanssa. Janney pelasi Bluesissa yhteensä kolme kautta, ja jokaisella kaudella Blues pääsi pudotuspeleihin. Janneyn pelatessa viimeistä kauttaan Bluesissa Esa Tikkanen siirtyi pelaamaan seuran hyökkääjäksi. Janney myytiin kauden loppupuolella San Jose Sharksiin.


title: Craig Janney

text: Ensimmäisellä kaudellaan San Josessa Janney ehti pelata vain 27 runkosarjaottelua tehopisteillä 5+15=20. Myös San Jose taisteli tiensä pudotuspeleihin, mutta hävisi Detroit Red Wingsille otteluvoitoin 4–0. Viimeisellä kaudellaan San Josessa Janney oli liigan tarkimpia laukojia. Janney pelasi toisella kaudellaan San Josessa 71 ottelua, jonka jälkeen hänet kaupattiin Winnipeg Jetsiin.


title: Craig Janney

text: Winnipegissä Janney pelasi 13 ottelua, sillä Jetsin organisaatio muutti Phoenixiin ja vaihtoi nimensä Phoenix Coyotes-muotoon. Kahdella kaudellaan Phoenix Coyotesin rivistöissä Janney pelasi jälleen pudotuspeleissä, muttei onnistunut edelleenkään voittamaan mestaruutta. Viimeisen NHL-kautensa Janney pelasi kahdessa seurassa. Tampa Bay Lightningin keskushyökkääjänä 38 ottelussa hän saalisti tehopisteet 4+18=22, kun taas New York Islandersissa pelatuissa 18 ottelussa pisteet jäivät Janeyn uran huonoimmiksi, kun tehopisteet olivat vaivaiset 1+4=5. Kausi oli myös ainoa, jolloin Janney ei pelannut NHL:n pudotuspeleissä.


title: Craig Janney

text: Janneyn NHL-tilastojen mukaan hän pelasi liigassa 760 runkosarjaottelua tehopisteillä 188+563=751. Runkosarjassa rangaistusminuutteja hänelle kertyi 170. Janney pelasi NHL:ssä myös 120 pudotuspeliä tehopisteillä 24+86=110. Pudotuspeleissä jäähyminuutteja kertyi yhteensä 53.


title: Andreas J. Köstenberger

text: Andreas J. Köstenberger on Uuden testamentin eksegetiikan professori korkeakoulussa nimeltään Southeastern Baptist Theological Seminary. Hän toimittaa aikakauskirjaa "The Journal of the Evangelical Theological Society" (JETS) ja on ollut perustamassa organisaatiota nimeltä Biblical Foundations.


title: Andreas J. Köstenberger

text: Köstenbergerillä sai tohtorinarvon Trinity Evangelical Divinity School -korkeakoulusta (TEDS) ja Wienin taloustieteellisestä yliopistosta. Hänen julkaisuihinsa kuuluu Johanneksen evankeliumin kommentaari sarjassa "The Baker Exegetical Commentary".


title: Andreas J. Köstenberger

text: Köstenberger on julkaissut sekä yleistä Raamatun historiallisuutta arvioivaa tutkimusta että tiettyihin Raamatun kirjoihin kohdistuvia eksegeettisiä kommentaareja.


title: Andreas J. Köstenberger

text: Yksi Köstenbergerin tutkimuksen painopistealueista on Johanneksen evankeliumia koskeva tutkimus. Hän on kirjoittanut aiheesta kommentaarin, jossa käytetään monipuolisesti aiheesta julkaistua tutkimusta.


title: Andreas J. Köstenberger

text: Peter Lang Pub Inc, ISBN 0820452750


title: Viktor Prjažnikov

text: Viktor Prjažnikov (23. joulukuuta 1933, Elektrostal, Neuvostoliitto – 17. huhtikuuta 2008, Moskova, Venäjä) oli neuvostoliittolainen jääkiekkoilija. Hän pelasi Krylja Sovetovissa Neuvostoliiton pääsarjassa, jossa hän teki 166 maalia 400 ottelussa. Prjažnikov pelasi Neuvostoliiton maajoukkueessa ensimmäisen maaottelunsa Ruotsia vastaan 9. tammikuuta 1955 ja saavutti olympiapronssia talvikisoissa vuonna 1960. Hänet valittiin Neuvostoliiton ja Venäjän jääkiekon kunniagalleriaan vuonna 1991.


title: Richard Bauckham

text: Richard Bauckham (s. 22. syyskuuta 1946) on Uuden testamentin eksegetiikan tutkija, joka toimii nykyään tutkijana Ridley Hallissa, Cambridgessa.


title: Richard Bauckham

text: Richard Bauckham (M.A., Ph.D. Cambridge; F.B.A.; F.R.S.E) toimi vuoteen 2007 asti Uuden testamentin eksegetiikan professorina St Andrewsin yliopistossa Skotlannissa. Hän jäi virastaan eläkkeelle voidakseen keskittyä tutkimukseen ja kirjoittamiseen ja toimii tällä hetkellä tutkijana Ridley Hallissa Cambridgessa.


title: Richard Bauckham

text: Hän syntyi Lontoossa 1946, opiskeli Cambridgen yliopistossa historiaa. Hän opetti teologiaa Leedsin yliopistossa ja Manchesterin yliopistossa (1977-1992). Hän toimi professorina St Andrewsin yliopistossa 1992-2007.


title: Richard Bauckham

text: Bauckham on julkaissut tutkimuksia Uuden testamentin eksegetiikasta ja varhaisen kristinuskon historiasta. Hänen nykyiset tutkimuskohteensa ovat Jeesus ja evankeliumit, Uuden testamentin kristologia ja Raamatun merkitys ekologialle.


title: Antti Kuusisto

text: Antti Kuusisto (s. 22. syyskuuta 1980 Nurmo) on suomalainen pesäpalloilija, joka on pelannut Vimpelin Vedossa vuodesta 2009 alkaen. Kaudella 2017 hän edustaa Koskenkorvan Urheilijoita. Kuusiston kasvattajaseura on Munakan Urheilijat . Kuusiston edellisiä seuroja ovat Seinäjoen JymyJussit, Seinäjoen Maila-Jussit ja Nurmon Jymy.


title: Idol 2010

text: Ruotsin Idolin seitsemäs tuotantokausi alkoi syyskuussa 2010 Tukholman koelauluista. Kilpailun finaaliin selvisi 11 finalistia, joista yksi voittaa koko kilpailun. Kisassa olivat mukana myös suomenruotsalainen Elin Blom ja Geir Rönning. Ohjelman viimeinen finaali järjestetään Tukholman Globen-areenalla joulukuussa 2010. Kilpailua seuraa viikoittain yli miljoona ihmistä.


title: Idol 2010

text: Kilpailu alkoi koelauluista. Seuraava vaihe oli Slutaudition, jossa jokainen jatkoon päässyt esitti tietyn kappaleen bändin säestäessä. Slutauditionin jälkeen seuraava vaihe oli Kval-viikot. Kval-viikoilla jokainen esiintyjä esitti kappaleen yleisön edessä. Kisan viimeinen vaihe on Veckofinal. Veckofinaaleja on kymmenen, joista aina yksi kilpailija tippuu kerrallaan. Kilpailun voitti 10. joulukuuta Tukholman Globen-areenalla Jay Smith. Toiseksi kilpailussa sijoittui Minnah Karlsson.


title: Idol 2010

text: Koelaulut järjestettiin kesällä 2010 Tukholmassa, Malmössä, Göteborgissa, Karlstadissa ja Luulajassa. Koelaulajia oli yhteensä noin 12 000, joka on idolin koelauluennätys.


title: Idol 2010

text: Suluissa tuloslähetysten ja Eftersnackin katsojaluvut.


title: Sphinx (lautapeli)

text: Sphinx on historiallinen lautapeli.


title: Sphinx (lautapeli)

text: Pelaajat ovat historian tutkijoita, jotka raivaavat tietään faaraon hautakammion halki, avaten kääntyviä salaovia ja kohtaavat eläviä muumioita. He eivät kuitenkaan osaa ratkaista sfinksien arvoitusta. Vai osaavatko sittenkin? Jos pelaajat arvaavat väärin, he joutuvat takaisin aavikolle.


title: Sphinx (lautapeli)

text: Pelilauta